
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Ιουνίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2079 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών με 
τίτλο «Πολιτισμική Ανάλυση και Εκπαίδευση» του 
Τμήματος Φιλοσοφικών και Κοινωνικών Σπου¬ 
δών του Πανεπιστημίου Κρήτης σύμφωνα με το 
ν. 4485/2017 (ΦΕΚ 114 Α'). 

2 Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών με 
τίτλο «Φιλοσοφία: Γνώση, Αξίες και Κοινωνία» του 
Τμήματος Φιλοσοφικών και Κοινωνικών Σπου¬ 
δών του Πανεπιστημίου Κρήτης σύμφωνα με το 
ν. 4485/2017 (ΦΕΚ 114 Α'). 


ΑΠΟΦΑΣΕΙΣ 

Αριθμ. 6786/23.5.2018 (1) 

Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών με 
τίτλο «Πολιτισμική Ανάλυση και Εκπαίδευση»του 
Τμήματος Φιλοσοφικών και Κοινωνικών Σπου¬ 
δών του Πανεπιστημίου Κρήτης σύμφωνα με το 
ν. 4485/2017 (ΦΕΚ 114 Α'). 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Έκτακτη συνεδρίαση 385η/29-03-2018) 

Έχοντας υπόψη: 

1 .Τις διατάξεις του π.δ. 296/1973 (ΦΕΚ 239/τ.Α'/1973) 
περί καθορισμού του τίτλου και της έδρας του εν Κρήτη 
ιδρυθέντος Πανεπιστημίου, του ν.δ. 114/1974 (ΦΕΚ 310 
τ.Α'/1974) περίτροποποιήσεως και συμπληρώσεωςτου 


ν.δ. 87/1973 (ΦΕΚ 159/τ.Α'/1973) «περί ιδρύσεως Πανεπι¬ 
στημίων εις Θράκην και εις Κρήτην» και επεκτάσεως δια¬ 
τάξεων τινών αυτού εις άπαντα τα ΑΕΙ..., του ν. 259/1976 
(ΦΕΚ 25/τ.Α'/1976) περί τροποποιήσεως και συμπληρώ- 
σεως των περί Πανεπιστημίων Θράκης και Κρήτης κει¬ 
μένων διατάξεων, τις διατάξεις του π.δ. 103/1983, (ΦΕΚ 
48/15.04.1983/τ.Α') - Αυτοδύναμη λειτουργία του Πανε¬ 
πιστημίου Κρήτης..., καθώς και της λοιπής νομοθεσίας 
περί Πανεπιστημίου Κρήτης. 

2. Το π.δ. 96/2013 (ΦΕΚ 133/τ.Α'/05.06.2013) για 
την «Κατάργηση - συγχώνευση τμημάτων - Μετο- 
νομασία Σχολής στο Πανεπιστήμιο Κρήτης», όπως 
τροποποιήθηκε και ισχύει με το υπ'αριθμόν π.δ. 
128/2013 (ΦΕΚ 195/τ.Α'/17.09.2013), και τις εκδοθεί- 
σες μετ' αυτού διαπιστωτικές πράξεις του Πρύτανη, 
υπ' αριθμόν 10.953/31.07.2013, 10.954/31.07.2013 
και 10.955/31.07.2013 (ΦΕΚ 1959/τ.Β'/12.08.2013). Το 
ν. 4452/2017 (ΦΕΚ 17/τ.Α'/15.02.2017) «Ρύθμιση θεμά¬ 
των του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις», 
άρθρο 27 «Ίδρυση Πολυτεχνικής Σχολής στο Πανεπιστή¬ 
μιο Ιωαννίνων - Μετονομασία Σχολής στο Πανεπιστήμιο 
Κρήτης», παράγραφος 4. 

3. Το ΦΕΚ τ.ΥΟΔΔ 82/18-02-2016 και την υπ' αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπι- 
στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων όπου διαπιστώνεται ότι ο 
Καθηγητής Οδυσσέας-Ιωάννης Ζώρας, του Τμήματος 
Ιατρικής της Σχολής Επιστημών Υγείας του Π.Κ., έχει 
εκλεγεί Πρύτανης του Πανεπιστημίου Κρήτης με πλήρη 
θητεία, από 23/02/2016. 

4. Την υπ'αριθμ. 17070/01 -12-2017 (ΑΔΑ: 9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανεπι¬ 
στημίου Κρήτης, στις 01 -12-2017 σε εφαρμογή των δια¬ 
τάξεων του νόμου 4485/2017 (ΦΕΚ 114/τ.Α'/04-08-2017) 
για το ακαδημαϊκό έτος 2017-2018 όπως ισχύει. 

5. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις», και ιδίως: 

6. Τις διατάξεις του Άρθρου 13 «Σύγκλητος» παρ. 2, εδ. 
ιε, Ιζ, ιη,του ΚΕΦ.Δ'«ΟΡΓΑΝΑΤΩΝ Α.Ε.Ι. ΚΛΙΤΩΝ ΜΟΝΑ¬ 
ΔΩΝ ΤΟΥΣ» του ν. 4485/2017 (ΦΕΚ 114 Α') «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

7. Τις διατάξεις του Άρθρου 31 «Όργανα διοίκησης των 
Π.Μ.Σ. και των Διδακτορικών Σπουδών» του ΚΕΦ. ΣΤ' 
«Δεύτερος καιΤρίτος Κύκλος Σπουδών» του ν. 4485/2017 
(ΦΕΚ 114 Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις», καθώς και 

8. Τις διατάξεις του Άρθρ. 45 «Εξουσιοδοτικές διατά¬ 
ξεις» του ΚΕΦ. ΣΤ' «Δεύτερος και Τρίτος Κύκλος Σπου¬ 
δών» του ως άνω νόμου. 

9. Τις διατάξεις του Άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του ν. 
4485/2017 (ΦΕΚ 114 Α') «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις». 

10. Τις διατάξεις του ν.4009/2011 (ΦΕΚ Α' 
195/06.09.2011) «Δομή, λειτουργία, διασφάλιση της ποι¬ 
ότητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκαν και 
ισχύουν. 

11. Τις διατάξεις του ν. 3374/2005 (ΦΕΚ 189 τ.Α'/ 
02-08-2005) «Διασφάλιση της ποιότητας στην ανώτα¬ 
τη εκπαίδευση. Σύστημα μεταφοράς και συσσώρευσης 
πιστωτικών μονάδων - Παράρτημα διπλώματος», και 
ιδίως του άρθρου 13, του οποίου η παρ. 3 προστέθηκε 
με το άρθρο 13 παρ. 3 του ν. 3577/2007 (ΦΕΚ τ.Α' 130) 
και αντικαταστάθηκε με την παρ. 2 του άρθρου 28 του 
ν. 3794/2009 (ΦΕΚ 156/τ.Α'/04-09-2009), του άρθρου 14 
και του άρθρου 15 καθώς και την εκδοθείσα υπ' αριθμ. 
Φ5/89656/Β3/2007 υπουργική απόφαση «Εφαρμογή του 
Συστήματος Συσσώρευσης Πιστωτικών Μονάδων» (ΦΕΚ 
1466/τ.Β'/13-08-2007). 

12. Τις διατάξεις του άρθρου 2 του ν. 3861/2010 (ΦΕΚ 
τ.Α' 112/13-07-2010) «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπως αντικαταστάθηκε, συμπληρώθηκε, τροποποιήθη¬ 
κε και ισχύουν με τις διατάξεις του άρθρου 23 του ν. 
4210/2013 (ΦΕΚ 254/τ.Α'/21-11-2013), του άρθρου 197 
του ν. 4281/2014 (ΦΕΚ 160/τ.Α'/8-8-2014), του άρθρου 
31 του π.δ. 28/2015 (ΦΕΚ 34/Α723-3-2015) περί «κωδι¬ 
κοποίησης διατάξεων για την πρόσβαση σε δημόσια 
έγγραφα και στοιχεία, του άρθρου 375 του ν. 4412/2016 
(ΦΕΚ 147/τ.Α'/08-08-2016 καθώς και την εκδοθείσα υπ' 
αριθ. ΥΠΟΙΚ Δ6 1127865/ΕΞ2010/30-09-2010 απόφαση. 

13. Τηνυπ'αριθμ. 216772/Ζ1 (ΦΕΚ4334/Β712-12-2017) 
υπουργική απόφαση που αφορά τον «Τρόπο κατάρτισης 
του αναλυτικού προϋπολογισμού λειτουργίας και την 
έκθεση βιωσιμότητας των Προγραμμάτων Μεταπτυχια¬ 
κών Σπουδών» και τις εγκυκλίους εφαρμογής υπ'αριθμ. 
163204/Ζ1/29-09-2017 «Εφαρμογή των διατάξεων του 


ν. 4485/2017 (ΑΊ14) για θέματα μεταπτυχιακών σπου¬ 
δών και εκπόνησης διδακτορικών διατριβών-λοιπά 
θέματα ΑΔΑ: ΨΙΜΖ4653ΠΣ-0Ρ2 και ιδίως το εδ. 3, υπ' 
αριθμ. 164530/Ζ1 /03-10-2017 «Αμεσες ενέργειες και 
χρονοδιάγραμμα όσον αφορά τη λειτουργία των Ειδικών 
Λογαριασμών Κονδυλίων Έρευνας (Ε.Λ.Κ.Ε.) των Α.Ε.Ι. 
μετά τη δημοσίευση του ν. 4485/2017 (ΑΊ 14), υπ'αριθμ. 
203446/Ζ1/22-11-2017 «Διευκρινίσεις σχετικά με την 
εφαρμογή διατάξεων του ν. 4485/17 (ΑΊ 14), υπ'αριθμ. 
227378/Ζ1/22.12.2017 «Εφαρμογή των διατάξεων του 
ν. 4485/2017 (ΑΊ 14) για θέματα μεταπτυχιακών σπου¬ 
δών». 

14. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ.Α') με ΑΔΑ: 6ΔΑΒ469Β7Γ-34Ι. 

15. Την απόφαση της Συγκλήτου συνεδρίαση 384η/ 
08-03-2018 με την οποία εγκρίνεται η επανίδρυση του 
Προγράμματος Μεταπτυχιακών Σπουδών με τίτλο «Πο¬ 
λιτισμική Ανάλυση και Εκπαίδευση»τουΤμήματοςΦιλο- 
σοφικών και Κοινωνικών Σπουδών του Πανεπιστημίου 
Κρήτης σε εφαρμογή του ν. 4485/2017 (ΦΕΚ 114 Α') και 
σύμφωνα μετην εισήγηση της με αριθμό 192/17-01 -2018 
συνεδρίασης της Συνέλευσης του Τμήματος Φιλοσοφι¬ 
κών και Κοινωνικών Σπουδών, όπως αυτή διαβιβάζεται 
δια της Επιτροπής Μεταπτυχιακών Σπουδών του Ιδρύ¬ 
ματος (συνεδρίαση με αριθμ. 3/06.03.2018). 

16. Το απόσπασμα πρακτικών της Συνέλευσης του 
Τμήματος Φιλοσοφικών και Κοινωνικών Σπουδών 
του Πανεπιστημίου Κρήτης (συνεδρίαση με αριθμό 
195/14-03-2018) σχετικά με την κατάρτιση του Κανο¬ 
νισμού Μεταπτυχιακών Σπουδών του Προγράμματος 
Μεταπτυχιακών Σπουδών με τίτλο: «Πολιτισμική Ανά¬ 
λυση και Εκπαίδευση» του Τμήματος Φιλοσοφικών και 
Κοινωνικών Σπουδών του Πανεπιστημίου Κρήτης και 
το απόσπασμα πρακτικών της με αριθμ. 4/27.03.2018 
συνεδρίασης της Επιτροπής Μεταπτυχιακών Σπουδών 
του Πανεπιστημίου Κρήτης. 

17. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
Κρατικού Προϋπολογισμού, αποφασίζουμε: 

Εγκρίνουμε τον Κανονισμό Μεταπτυχιακών Σπουδών 
του Προγράμματος Μεταπτυχιακών Σπουδών με τίτλο: 
«Πολιτισμική Ανάλυση και Εκπαίδευση» του Τμήματος 
Φιλοσοφικών και Κοινωνικών Σπουδών του Πανεπιστη¬ 
μίου Κρήτης, όπως αυτός κατατέθηκε και έχει ως ακο¬ 
λούθως: 

Άρθρο 1 

Γενικές Διατάξεις 

Η δομή, η οργάνωση και η λειτουργία των μεταπτυχι¬ 
ακών σπουδών του Προγράμματος «Πολιτισμική Ανά¬ 
λυση και Εκπαίδευση» του Τμήματος Φιλοσοφικών και 
Κοινωνικών Σπουδών (Φ.Κ.Σ.) του Πανεπιστημίου Κρήτης 
διέπονται από τις διατάξεις των σχετικών νόμων, από την 
εκάστοτε ισχύουσα απόφαση έγκρισης λειτουργίας του, 
από τον Εσωτερικό Κανονισμό του Πανεπιστημίου Κρή¬ 
της, καθώς και από τον παρόντα Εσωτερικό Κανονισμό 
Λειτουργίας του ΠΜΣ. 




Τεύχος Β' 2079/07.06.2018 

Οι διατάξεις του Εσωτερικού Κανονισμού Μεταπτυ¬ 
χιακών Σπουδών, όπως αυτές αναλύονται παρακάτω, 
εξειδικεύουν και συμπληρώνουν το νομοθετικό πλαί¬ 
σιο που διέπει τις μεταπτυχιακές σπουδές και καθορί¬ 
ζουν με ενιαίο τρόπο θέματα λειτουργίας του Π.Μ.Σ., 
τα οποία δεν ρυθμίζονται από την κείμενη νομοθεσία, 
ούτε παρέχονται γι'αυτά σχετικές εξουσιοδοτήσεις από 
το νόμο, τότε ρυθμίζονται με αποφάσεις της Σύνθεσης 
του Τμήματος Φ.Κ.Σ. 

Άρθρο 2 

Γραμματειακή και Διοικητική Υποστήριξη 

Τη γραμματειακή και διοικητική υποστήριξη του ΠΜΣ 
αναλαμβάνει η ΓραμματείατουΤμήματοςΦιλοσοφικών 
και Κοινωνικών Σπουδών του Πανεπιστημίου Κρήτης. 

Άρθρο 3 

Διοικητική ευθύνη και λειτουργία του Π.Μ.Σ. 

Για την οργάνωση και τη λειτουργία του ΠΜΣ «Πολιτι¬ 
σμική Ανάλυση και Εκπαίδευση» αρμόδια όργανα είναι 
η Σύγκλητος του Πανεπιστημίου Κρήτης, η Επιτροπή 
Μεταπτυχιακών Σπουδών του Πανεπιστημίου Κρήτης, 
η Συνέλευση τουΤμήματοςΦΚΣτου Πανεπιστημίου Κρή¬ 
της, η Συντονιστική Επιτροπή (Σ.Ε.) και ο Διευθυντής ή η 
Διευθύντρια του ΠΜΣ με τον/την αναπληρωτή/τριατου. 

3.1. Συνέλευση του Τμήματα 

Η Συνέλευση του Τμήματος Φιλοσοφικών και Κοινω¬ 
νικών Σπουδών ασκεί τη διοίκηση του ΠΜΣ, σύμφωνα 
με τον νόμο. Συγκεκριμένα, έχει τις παρακάτω αρμοδι¬ 
ότητες: 

- Συγκροτεί την πενταμελή Συντονιστική Επιτροπή 
του ΠΜΣ 

- Ορίζει τον Διευθυντή/τρια του ΠΜΣ και τον αναπλη- 
ρωτή/τριά του/της 

- Καθορίζει τις λεπτομέρειες των κριτηρίων επιλογής 
των μεταπτυχιακών φοιτητών/τριών, όπως αυτά προ- 
βλέπονται από την κείμενη νομοθεσία και τον παρόντα 
Εσωτερικό Κανονισμό. 

- Ορίζει την Επιτροπή Εξέτασης και Επιλογής, που θα 
αναλάβει τη διενέργεια των εξετάσεων και τη διαδικασία 
επιλογής των μεταπτυχιακών φοιτητών/τριών, 

- Εποπτεύει, εν γένει, την τήρηση των διατάξεων της 
ισχύουσας νομοθεσίας και του παρόντος Εσωτερικού 
Κανονισμού καθ' όλη τη διαδικασία εξέτασης και επιλο¬ 
γής των υποψηφίων μεταπτυχιακών φοιτητών/τριών. 

- Επιλέγει τους εισακτέους φοιτητές/τριες στο Π.Μ.Σ., 
μετά από εισήγηση της Επιτροπής Εξέτασης και Επιλο¬ 
γής· 

- Καταρτίζει το πρόγραμμα σπουδών. 

- Αναθέτει τη διδασκαλία μαθημάτων στο Π.Μ.Σ. 

- Ορίζει τις τριμελείς, συμβουλευτικές επιτροπές πα¬ 
ρακολούθησης των μεταπτυχιακών εργασιών για την 
απόκτηση Μ.Δ.Ε. 

- Απονέμει τα Μεταπτυχιακά Διπλώματα Ειδίκευσης 
(Μ.Δ.Ε.). 

- Αντιμετωπίζει κάθε θέμα που δεν προβλέπεται από 
τις επιμέρους διατάξεις της ισχύουσας νομοθεσίας και 
του παρόντα Εσωτερικού Κανονισμού Λειτουργίας του 
Π.Μ.Σ. 


3.2. Η Συντονιστική Επιτροπή του ΠΜΣ 

Συντονιστική Επιτροπή (Σ.Ε.) του ΠΜΣ απαρτίζεται από 
πέντε (5) μέλη Δ.Ε.Π. και εξ' αυτών τον/την Διευθυντή/ 
τρία Σπουδών και τον/την Αναπληρωτή/τρια Διευθυ- 
ντή/τρια. Η Συντονιστική Επιτροπή είναι αρμόδια για 
την παρακολούθηση και το συντονισμό λειτουργίας του 
Π.Μ.Σ. αποφασίζει για τις αιτήσεις μερικής φοίτησης των 
μεταπτυχιακών φοιτητών/τριών (μ.φ.) και εισηγείται στη 
Συνέλευση του Τμήματος για τις προβλεπόμενες από 
τον νόμο και τον παρόντα Κανονισμό περιπτώσεις δια¬ 
γραφής φοιτητών/τριών. Εισηγείται στη Συνέλευση του 
Τμήματος τις 3μελείς συμβουλευτικές επιτροπές των 
διπλωματικών εργασιών και φροντίζει να τηρείται το 
ανώτατο όριο των τεσσάρων εργασιών ανά επιβλέποντα 
καθηγητή. 

Η θητεία της Συντονιστικής Επιτροπής είναι διετούς 
διάρκειας με δυνατότητα θητείας ανανέωσης. Τα μέλη 
της Σ.Ε. ορίζονται από τη Συνέλευση του Τμήματος Φ.Κ.Σ. 
Στη Σ.Ε. προεδρεύει ο/η Διευθυντής/τρια του ΠΜΣ. 

3.3. Διευθυντής/ντρια Σπουδών. 

Ως Διευθυντής ή Διευθύντρια του ΠΜΣ «Πολιτισμική 
Ανάλυση και Εκπαίδευση» ορίζεται από τη Συνέλευση 
του Τμήματος ΦΚΣ μέλος Δ.Ε.Π., το οποίο διδάσκει ένα 
από τα γνωστικά αντικείμενα του Π.Μ.Σ. και είναι μέλος 
της Σ.Ε. Ομοίως, η Συνέλευση του Τμήματος ΦΚΣ ορίζει 
τον/την αναπληρωτή/τρια του, που επίσης είναι μέλος 
της Σ.Ε. Ο/η Διευθυντής/τρια του Π.Μ.Σ. και ο/η αναπλη- 
ρωτής/τρια του ανήκουν στη βαθμίδα του καθηγητή ή 
του αναπληρωτή καθηγητή. Η θητεία του Διευθυντή ή 
της Διευθύντριας είναι διετής με δυνατότητα ανανέωσης. 
Ο Διευθυντής ή η Διευθύντρια του Π.Μ.Σ. δεν μπορεί 
να έχει περισσότερες από δύο (2) συνεχόμενες θητείες. 

Ο/Η Διευθυντής/ντρια Σπουδών (και σε περίπτωση 
κωλύματος ο/η Αναπληρωτής/τρια του) έχει τις ακό¬ 
λουθες αρμοδιότητες: σε συνεννόηση με τη Σ.Ε., α) 
διαχειρίζεται τα οικονομικά του Π.Μ.Σ., καταρτίζει τον 
προϋπολογισμό και τον απολογισμό του, παρακολου¬ 
θεί τη λειτουργία του, συγκαλεί τη Σ.Ε., καταρτίζει την 
ημερήσια διάταξη και προεδρεύει των εργασιών της, 
β) εισηγείται στη Συνέλευση του Τμήματος θέματα της 
αρμοδιότητάς του για τα οποία δεν απαιτείται εισήγη¬ 
ση από άλλο όργανο, γ) μεριμνά για την εφαρμογή των 
αποφάσεων της Συνέλευσης του Τ μήματος και της Σ.Ε., 
δ) συγκροτεί επιτροπές για τη μελέτη ή διεκπεραίωση 
συγκεκριμένων θεμάτων. 

Άρθρο 4 

Διάρκεια φοίτησης 

Η χρονική διάρκεια για την απονομή του Μεταπτυχια¬ 
κού Διπλώματος Ειδίκευσης (Μ.Δ.Ε.) ορίζεται σε τέσσερα 
(4) ακαδημαϊκά εξάμηνα με δυνατότητα παράτασης ενός 
έτους. 

Άρθρο 5 

Επιτροπή Εξέτασης και Επιλογής των υποψηφίων 

μεταπτυχιακών φοιτητών/τριών 

Η Επιτροπή Εξέτασης και Επιλογής των υποψηφίων 
μεταπτυχιακών φοιτητών/τριών ορίζεται από τη Συνέ- 

λευση του Τμήματος και απαρτίζεται από επτά (7) μέλη 
ΔΕΠ/διδάσκοντεςτου Π.Μ.Σ. 

Άρθρο 6 

Προκήρυξη θέσεων - Προϋποθέσεις συμμετοχής 

1. Για την επιλογή μεταπτυχιακών φοιτητών/τριών, η 
Γραμματεία τουΤμήματος Φιλοσοφικών και Κοινωνικών 
Σπουδών δημοσιεύει στην ιστοσελίδα του Τμήματος 
ανακοίνωση, όπου καθορίζονται: 

α) Οι προϋποθέσεις συμμετοχής υποψηφίων μεταπτυ¬ 
χιακών φοιτητών/τριών στη διαδικασία επιλογής. 

β) Τα απαραίτητα δικαιολογητικά που πρέπει να υπο¬ 
βληθούν, 

γ) Οι προθεσμίες υποβολής των δικαιολογητικών και 
η ακριβής διεύθυνση στην οποία πρέπει αυτά να υπο¬ 
βληθούν, 

δ) Η διαδικασία επιλογής, καθώς και τα κριτήρια επι¬ 
λογής των μεταπτυχιακών φοιτητών/τριών. ε) Ενδεικτική 
θεματογραφία από τις ενότητες του Π.Μ.Σ. 

στ) Κάθε άλλη λεπτομέρεια που η Σ.Ε. κρίνει απαραί¬ 
τητη, και η οποία θα διευκολύνει τη διαδικασία της επι¬ 
λογής των υποψηφίων μεταπτυχιακών φοιτητών/τριών. 

Η δημοσίευση της ανακοίνωσης γίνεται κατά τον 
μήνα Ιούνιο κάθε ακαδημαϊκού έτους, ενώ ως προθε¬ 
σμία υποβολής των δικαιολογητικών ορίζεται το τέλος 
Αυγούστου. Οι εξετάσεις και η επιλογή των υποψηφίων 
λαμβάνουν χώρα κατά τον μήνα Σεπτέμβριο του ιδίου 
έτους. Η διαδικασία επιλογής μεταπτυχιακών φοιτητών/ 
τριών διενεργείται κάθε δύο (2) έτη, εκτός εάν υπάρξει 
αντίθετη απόφαση της Συνέλευσης του Τμήματος. 

2. Απαραίτητες προϋποθέσεις συμμετοχής στο Π.Μ.Σ. 
είναι οι εξής: 

Στο Π.Μ.Σ. γίνονται δεκτοί πτυχιούχοιΤμημάτων Φιλο¬ 
σοφικών Σχολών και Σχολών Κοινωνικών Επιστημών κα¬ 
θώς και άλλωνΤμημάτων Πανεπιστημίων της ημεδαπής 
ή αναγνωρισμένων ομοταγών Ιδρυμάτων της αλλοδα¬ 
πής. Επίσης γίνονται δεκτοί πτυχιούχοιΤμημάτων Α.Τ.Ε.Ι. 

Για τους αλλοδαπούς υποψηφίους, οι οποίοι κατέχουν 
πτυχίο ΑΕΙ ισότιμο με εκείνα των ελληνικών ΑΕΙ, απα¬ 
ραίτητη προϋπόθεση θεωρείται η επαρκής γνώση της 
ελληνικής γλώσσας, η οποία πιστοποιείται με διαδικασίες 
που ορίζει η Σ.Ε. του Π.Μ.Σ. 

Για όλουςτους υποψήφιους, απαραίτητη προϋπόθεση 
είναι η επαρκής γνώση μιας τουλάχιστον ξένης γλώσ¬ 
σας (Αγγλικά, Γαλλικά ή Γερμανικά). Η επαρκής γνώση 
πιστοποιείται από την κατάθεση αναγνωρισμένων τίτ¬ 
λων που την κατοχυρώνουν. Εάν δεν υπάρχουν οι ανα¬ 
γνωρισμένοι τίτλοι κατοχύρωσης, διενεργείται εξέταση 
σύμφωνα με διαδικασίες που ορίζει η Σ.Ε. Στην κλίμακα 
0-10, προακτέοι βαθμοί είναι το πέντε (5) και άνω. Σε 
περίπτωση αποτυχίας, ο υποψήφιος αποκλείεται από 
τη λοιπή διαδικασία εξέτασης του Π.Μ.Σ. 

Άρθρο 7 

Δικαιολογητικά 

■ Αίτηση υποψηφιότητας. Η αίτηση συμπληρώνεται 
υποχρεωτικά σύμφωνα με το υπόδειγμα που ανακοι¬ 
νώνεται στην ιστοσελίδα του Τμήματος και στη Γραμ¬ 
ματεία. Εκπρόθεσμες αιτήσεις δεν γίνονται δεκτές. Στην 


αίτηση αναγράφεται και η ξένη γλώσσα στην οποία ο 
υποψήφιος επιλέγει να εξεταστεί, εάν δεν είναι κάτοχος 
πιστοποιητικού επάρκειας. 

• Αντίγραφο πτυχίου ή πτυχίων ελληνικού ΑΕΙ ή ΑΤΕΙ 
συναφούς Τμήματος (και πιστοποιητικό αντιστοιχίας ή 
ισοτιμίας από το ΔΙΚΑΤΣΑ ή το ΔΟΑΤΑΠ, για πτυχιούχους 
Πανεπιστημίων του εξωτερικού). Αν δεν υπάρχει το πι¬ 
στοποιητικό αντιστοιχίας ή ισοτιμίας, ο/η υποψήφιος/α 
μπορεί να γίνει δεκτός για φοίτηση στο ΠΜΣ, αλλά δεν 
μπορεί να αποφοιτήσει και να λάβει το Δίπλωμα, αν δεν 
το προσκομίσει στο μεταξύ (κατά τη διάρκεια των σπου¬ 
δών). 

• Πιστοποιητικό σπουδών με αναλυτική βαθμολογία 
προπτυχιακών μαθημάτων, στο οποίο να αναγράφεται 
και ο βαθμός του πτυχίου. 

• Βιογραφικό σημείωμα. Το βιογραφικό σημείωμα 
συμπληρώνεται υποχρεωτικά σύμφωνα με το υπόδειγ¬ 
μα που ανακοινώνεται στην ιστοσελίδα του Τμήματος 
και στη Γραμματεία. Σε αυτό αναφέρονται αναλυτικά οι 
σπουδές, η διδακτική ή/και επαγγελματική εμπειρία, η 
επιστημονική και κοινωνική δραστηριότητα του υποψη¬ 
φίου, η συμμετοχή σε έρευνες και συνέδρια (ως ομιλητής 
ή ακροατής), οι πιθανές επιστημονικές δημοσιεύσεις κ.ά. 

• Αναλυτικό Υπόμνημα (μέχρι 1000 λέξεις), στο οποίο 
αναφέρονται: τα επιστημονικά ενδιαφέροντα του υπο¬ 
ψήφιου, οι λόγοι για τους οποίους ενδιαφέρεται για το 
συγκεκριμένο Π.Μ.Σ., αδρό σχεδίασμα ερευνητικής 
πρότασης συναφούς με τα αντικείμενα του Π.Μ.Σ. και 
τα ειδικότερα ενδιαφέροντά του. 

• Πιστοποιητικό γνώσης μίας τουλάχιστον ξένης γλώσ¬ 
σας (αγγλικής, γαλλικής ή γερμανικής), το οποίο να κα¬ 
τοχυρώνει την επάρκεια της γνώσης. 

• Ανάτυπα δημοσιεύσεων σε επιστημονικά περιοδικά, 
αντίγραφα συγγραφικού έργου, κ.λ.π, εφόσον υπάρχουν. 

• Κάθε έργο ή δραστηριότητα που μπορεί να βοηθήσει 
στην επιλογή του υποψηφίου 

• Φωτοτυπία της Αστυνομικής Ταυτότητας. 

■ Δύο πρόσφατες φωτογραφίες, στις οποίες να ανα¬ 
γράφεται το ονοματεπώνυμο του υποψηφίου. 

Άρθρο 8 

Κριτήρια επιλογής των μεταπτυχιακών φοιτητών/ 
τριών στο Μεταπτυχιακό Πρόγραμμα Σπουδών 

Α. Η αξιολόγηση των υποψηφίων μεταπτυχιακών φοι- 
τητών/τριών και η βαθμολόγηση τους γίνεται από την 
Επιτροπή Εξέτασης και Επιλογής με τις διαδικασίες που 
περιγράφονται παρακάτω. Η βαθμολόγηση των κριτηρί¬ 
ων γίνεται σε κλίμακα από 0 μέχρι 100 και κάθε υποψήφι¬ 
ος βαθμολογείται με συγκεκριμένο αριθμό αξιολογικών 
μονάδων (α.μ.) αυτής της κλίμακας. 

Με δεδομένη την επάρκεια στην ξένη γλώσσα, η επι¬ 
λογή και η κατάταξη στη σειρά επιτυχίας γίνεται με τη 
συνεκτίμηση των ακόλουθων κριτηρίων [άριστα = 100 
αξιολογικές μονάδες]: 

1. Γενικός βαθμός πτυχίου (σε περίπτωση δύο πτυχίων, 
προσμετράται ένα μόνο πτυχίο, το πιο συναφές με το 
περιεχόμενο σπουδών του ΠΜΣ. Αν και τα δύο πτυχία 
κρίνονται συναφή, υπολογίζεται αυτό με τον υψηλότερο 
βαθμό) [20 α.μ.] 

2. Αναλυτικό Υπόμνημα (όπως αυτό ορίζεται από το 
άρθρο 7) [15 α.μ.] 

3. Γραπτή εξέταση σε θέμα/θέματα με βάση ενδεικτική 
βιβλιογραφία που θα έχει ανακοινωθεί εμπρόθεσμα και 
θα αφορά ζητήματα Πολιτισμού και Εκπαίδευσης και τις 
ενότητες του ΠΜΣ [35 α.μ.]. Η Σ. Ε. έχει την ευθύνη για την 
οργάνωση και το συντονισμό των γραπτών εξετάσεων. Η 
Συνέλευση τουΤμήματος ορίζει κάθε φορά επταμελή (7) 
εξεταστική επιτροπή, προκειμένου αυτή να ορίσει τα θέ¬ 
ματα των εξετάσεων, να τα βαθμολογήσει και να υποβά¬ 
λει τον κατάλογο των αποτελεσμάτων στην Συνέλευση 
τουΤμήματος. Η επίδοση του υποψηφίου στις γραπτές 
εξετάσεις είναι ο μέσος όρος της βαθμολογίας όλων των 
εξεταστών, σύμφωνα με τη διαδικασία που ορίζει η Σ.Ε. 
Δικαίωμα αναβαθμολόγησης δεν προβλέπεται. 

4. Προφορική συνέντευξη [30 α.μ.]. Δικαίωμα συμμε¬ 
τοχής στην προφορική εξέταση έχουν οι επιτυχόντες 
στη γραπτή εξέταση. Στη βαθμολογική κλίμακα 0-10, 
επιτυχών θεωρείται όποιος βαθμολογηθεί με 5 (πέντε) 
και άνω. Η προφορική συνέντευξη πραγματοποιείται 
ενώπιον των μελών της επταμελούς Επιτροπή Εξέτασης 
και Επιλογής. Η επίδοση του υποψηφίου στην προφορι¬ 
κή συνέντευξη προκύπτει από τον μέσο όρο της βαθμο¬ 
λογίας όλων των εξεταστών. Η προφορική συνέντευξη 
αποβλέπει στη διαπίστωση της γενικής επιστημονικής 
κατάρτισης, των ερευνητικών και θεωρητικών ενδιαφε¬ 
ρόντων και γνώσεων του υποψηφίου και της δυνατότη¬ 
τας του να ενταχθεί στο Π.Μ.Σ. Η Επιτροπή Εξέτασης και 
Επιλογής λαμβάνει επιπλέον υπόψη τα δικαιολογητικά 
και δη το Αναλυτικό Υπόμνημα του υποψηφίου. 

Β. Αποτελέσματα - Ανακοίνωση Πινάκων 

Ο αριθμός των εισακτέων ανακοινώνεται 15 ημέρες 
πριν την έναρξη των εξετάσεων. 

Επιλέξιμοι είναι οι υποψήφιοι που συγκεντρώνουν 
συνολική βαθμολογία τουλάχιστον 50 α.μ και έχουν 
εξασφαλίσει τουλάχιστον τη βάση σε όλα τα επιμέρους 
κριτήρια. 

Η Γραμματεία του Τμήματος ανακοινώνει πίνακα απο¬ 
τελεσμάτων, όπου φαίνεται η σειρά επιτυχίας των υπο¬ 
ψηφίων. Οι επιτυχόντες εγγράφονται με αίτησή τους. 

Άρθρο 9 

Διαδικασίες επιλογής των μεταπτυχιακών 
φοιτητών/τριών για το Μεταπτυχιακό 
Πρόγραμμα Ειδίκευσης 

Η επιλογή των φοιτητών/τριών για το Μεταπτυχιακό 
Πρόγραμμα Ειδίκευσης γίνεται με τις διαδικασίες που 
περιγράφονται παρακάτω: 

1. Η Γραμματεία τουΤμήματος Φ.Κ.Σ. παραλαμβάνει 
τις αιτήσεις και τα απαραίτητα δικαιολογητικά που υπο¬ 
βάλλουν οι υποψήφιοι μεταπτυχιακοί φοιτητές/τριες, 
όπως αυτά προβλέπονται από την προκήρυξη. Ελέγχει 
την εγκυρότητα και την πληρότητα των δικαιολογητικών 
κάθε υποψηφίου, συντάσσει πίνακα υποψηφίων μετα¬ 
πτυχιακών φοιτητών/τριών και τον διαβιβάζει στη Σ.Ε.Τα 
δικαιολογητικά που κατατίθενται από τους υποψηφίους 
πρέπει να είναι πλήρη, όπως προβλέπεται στη σχετική 
προκήρυξη. Εκπρόθεσμες αιτήσεις δεν γίνονται δεκτές. 


2. Η Σ.Ε., αφού παραλάβει τα ελεγμένα από τη Γραμμα¬ 
τεία δικαιολογητικά, προχωρεί στη σύνταξη του τελικού 
πίνακα των υποψηφίων. Στη συνέχεια η Σ.Ε. εισηγείται 
στη Συνέλευση του Τμήματος τη συγκρότηση της Επι¬ 
τροπής Εξέτασης και Επιλογής υποψηφίων, προκειμέ¬ 
νου αυτή να προχωρήσει στις γραπτές εξετάσεις και τις 
συνεντεύξεις των υποψηφίων. Μετά την εξέταση στην 
ξένη γλώσσα, η οποία προηγείται των υπολοίπων, και 
μετά τις γραπτές εξετάσεις, τη βαθμολόγησή τους και τη 
βαθμολόγηση των υπομνημάτων των υποψηφίων, η Σ.Ε. 
ορίζει τις ημερομηνίες των προφορικών συνεντεύξεων. 

3. Οι αξιολογικές μονάδες με τις οποίες βαθμολογή¬ 
θηκε ο υποψήφιος αθροίζονται [βλ. τα τέσσερα (4) μο- 
ριοδοτούμενα κριτήρια και τις αντίστοιχες ποσοστώσεις 
στο άρθρο 8], και αποτελούν το σύνολο των αξιολογικών 
μονάδων του υποψηφίου, το οποίο καθορίζει τη σειρά 
επιτυχίας του. Στον αξιολογικό πίνακα συμπεριλαμβάνο- 
νται, με σειρά επιτυχίας, όλοι οι επιτυχόντες υποψήφιοι. 
Στη συνέχεια, αφού ληφθεί υπόψη και ο αριθμός των 
θέσεων που έχουν προκηρυχθεί, συντάσσονται οι τελικοί 
πίνακες επιτυχόντων και επιλαχόντων. 

4. Σε περίπτωση που δύο υποψήφιοι/ες συγκεντρώ¬ 
σουν συνολικά τον ίδιο αριθμό αξιολογικών μονάδων, 
προτεραιότητα έχει ο υποψήφιος με το μεγαλύτερο βαθ¬ 
μό στο βασικό του πτυχίο. 

5. Με απόφαση της η Συνέλευση τουΤμήματος μπορεί 
να θεωρήσει επιτυχόντες και όσους από τους υποψήφι¬ 
ους ισοβάθμησαν με τον τελευταίο επιτυχόντα, αφού 
πρώτα λάβει υπόψη τον αριθμό θέσεων που έχουν προ¬ 
κηρυχθεί. 

6. Υποψήφιος/α που θα συγκεντρώσει συνολικά λιγό- 
τερες από 50 αξιολογικές μονάδες δεν μπορεί να θεωρη¬ 
θεί ως επιτυχών/ούσα και απορρίπτεται. Απορρίπτεται, 
επίσης, όποιος δεν εξασφαλίζει τουλάχιστον τη βάση 
στα επιμέρους κριτήρια της αξιολόγησης. 

7. Οι πίνακες των επιτυχόντων, μετά την επικύρωσή 
τους από την Συνέλευση του Τμήματος, ανακοινώνονται 
στους χώρους ανακοινώσεων και την ιστοσελίδα του 
Τ μήματος Φ.Κ.Σ. Ειδοποιούνται οι επιτυχόντες/ούσες να 
εγγραφούν στο Π.Μ.Σ. σε χρονικό διάστημα, που καθο¬ 
ρίζεται από την Σ.Ε. σε συνεργασία και με τη Γραμμα¬ 
τεία του Τ μήματος. Οι υποψήφιοι που δεν θα εγγραφούν 
μέσα στο προκαθορισμένο χρονικό διάστημα χάνουν 
το δικαίωμα εγγραφής στο Π.Μ.Σ., εκτός και αν επικα- 
λεσθούν λόγους ανώτερης βίας ή σοβαρής ασθένειας, 
και οι θέσεις καλύπτονται από τους επιλαχόντες με σειρά 
προτεραιότητας. 

8. Πλέον του αριθμού των επιτυχόντων/χουσών φοι- 
τητών/τριών, που προβλέπεται από την παράγραφο 3 
αυτού του άρθρου, γίνονται δεκτοί στο Π.Μ.Σ., ως υπε¬ 
ράριθμοι, (α) πτυχιούχοι υπότροφοι του ΙΚΥ, εφόσον 
η υποτροφία τους είναι σχετική με το αντικείμενο του 
Π.Μ.Σ. Οι υπότροφοι αυτοί εγγράφονται υποχρεωτικά 
στο πρώτο εξάμηνο σπουδών, (β) αλλοδαποί πτυχιού- 
χοι και Έλληνες της διασποράς, με την προϋπόθεση ότι 
πληρούν τις βασικές προϋποθέσεις της παραγράφου 2 
του Άρθρου 6 του παρόντος Κανονισμού. 

Άρθρο 10 

Αναστολή φοίτησης μεταπτυχιακών 
φοιτητών/τριών 

Κάθε μεταπτυχιακός φοιτητής/τρια έχει δικαίωμα να 
ζητήσει, με αίτησή του/της, άδεια αναστολής της πα¬ 
ρακολούθησης των μαθημάτων ή της εκπόνησης της 
διπλωματικής εργασίας. Η άδεια χορηγείται με απόφαση 
της Συνέλευσης του Τμήματος, για αποδεδειγμένα σο¬ 
βαρούς λόγους, μόνο μια φορά και δεν μπορεί να είναι 
διάρκειας μεγαλύτερης των δύο ακαδημαϊκών εξαμήνων 
ούτε μικρότερης του ενός εξαμήνου. Άδεια αναστολής 
φοίτησης περισσότερο από δύο ακαδημαϊκά εξάμηνα 
μπορεί να χορηγηθεί μόνο σε φοιτητές που εκπληρώ¬ 
νουν την στρατιωτική τους θητεία ή σε περιπτώσεις 
παρατεταμένης ασθένειας, που πιστοποιείται από δη¬ 
μόσιο φορέα. Ο χρόνος αναστολής φοίτησης του/της 
μεταπτυχιακού/ής φοιτητή/τριας δεν υπολογίζεται σε 
περίπτωση υπέρβασηςτης χρονικής διάρκειας φοίτησης 
που προβλέπεται στο άρθρο 4 αυτού του κανονισμού. 

Άρθρο 11 

Διδασκαλία, φοίτηση, εξετάσεις, 
βαθμολογία για τη λήψη του Μεταπτυχιακού 
Διπλώματος Ειδίκευσης 

Ι.Τα μαθήματα που θα διδάσκονται στο ΠΜΣ θα ορί¬ 
ζονται με βάση τον πίνακα του Προγράμματος Σπουδών 
που αναφέρεται στο άρθρο 6 της Υπουργικής Απόφασης. 
Οι ώρες της εβδομαδιαίας διδασκαλίας κάθε μαθήματος 
είναι τρεις (3). 

2. Τα μαθήματα του Π.Μ.Σ. αρχίζουν το χειμερινό εξά¬ 
μηνο κάθε ακαδημαϊκού έτους. 

3. Κάθε εξάμηνο περιλαμβάνει δεκατρείς (13) τουλάχι¬ 
στον εβδομάδες για διδασκαλία και δύο (2) εβδομάδες 
για εξετάσεις. Αν η διδασκαλία κάποιου μαθήματος δι¬ 
αρκέσει λιγότερο από δέκα εβδομάδες, ή λιγότερο από 
τριάντα συνολικά ώρες διδασκαλίας, ασκήσεων κλπ., το 
μάθημα θεωρείται ότι δεν διδάχθηκε επαρκώς και οι φοι- 
τητές/τριες είναι υποχρεωμένοι να το παρακολουθήσουν 
σε επόμενο εξάμηνο. 

4. Οι μεταπτυχιακοί/ες φοιτητές/τριες είναι υποχρεω¬ 
μένοι να παρακολουθούν ανελλιπώς όλες τις δραστηρι¬ 
ότητες του Π.Μ.Σ.. Η παρακολούθηση όλων των μαθη¬ 
μάτων του Προγράμματος, η ενεργός συμμετοχή στις 
ερευνητικές δραστηριότητές του, στα σεμινάρια, στις 
πρακτικές ασκήσεις κ.λπ., είναι υποχρεωτική για όλους 
τους/τις μεταπτυχιακούς/ές φοιτητές/τριες. Φοιτητής/ 
τρία που παρακολούθησε κάποιο μάθημα λιγότερο 
από το 80% των προβλεπομένων ωρών διδασκαλίας 
ανά εξάμηνο θεωρείται αποτυχών/ούσα στο μάθημα 
αυτό και υποχρεούται νατό παρακολουθήσει σε επόμε¬ 
νο εξάμηνο. Για ειδικές περιπτώσεις, όπου συντρέχουν 
αποδεδειγμένα λόγοι ανωτέρας βίας, η Σ.Ε. του Π.Μ.Σ. 
είναι δυνατόν να επιτρέψει κάποιες εξαιρέσεις από αυτόν 
τον κανόνα. 

5. Οι εξετάσεις των μαθημάτων πραγματοποιούνται 
δύο φορές το χρόνο, στο τέλος κάθε εξαμήνου. Η εξέτα¬ 
ση κάθε μαθήματος μπορεί να γίνει προφορικά, γραπτά, 
με εκπόνηση εργασιών ή συνδυαστικά ή με άλλο τρόπο 
που θα καθορίσει ο διδάσκων και πάντα στη βάση ενός 


προγράμματος που θα ανακοινώνεται στην αρχή κάθε 
εξαμήνου. Ο διδάσκων υποχρεούται να καταθέσει την 
βαθμολογία εντός 20 ημερών από τη λήξη της εξέτασης 
ή την κατάθεση της εργασίας. Σημειώνεται ότι σε περί¬ 
πτωση μη έγκυρης υποβολής της εργασίας ή αποτυχίας 
της (απόδοσης βαθμού μικρότερου του 5) οι φοιτητές/ 
τριες μπορούν να την (επαν)υποβάλλουν το Σεπτέμβριο 
του ίδιους έτους (κατά την προβλεπόμενη β'εξεταστική 
περίοδο). 

6. Σε περίπτωση αποτυχίας, ο/η μεταπτυχιακός/ή φοι- 
τητής/τρια επαναλαμβάνει το μάθημα ή επιλέγει άλλο 
της ίδιας ενότητας. Εάν απορριφθεί και την δεύτερη 
φορά, ο/η μεταπτυχιακός/ή φοιτητής/τρια παραπέμπε- 
ται στην Συνέλευση του Τμήματος, η οποία, αφού εξε¬ 
τάσει την γενική απόδοση του, μπορεί να προβεί στην 
διαγραφή του από το Π.Μ.Σ. ή να του παράσχει τη δυ¬ 
νατότητα μίας επιπλέον εξέτασης, εφόσον συντρέχουν 
εξαιρετικοί λόγοι που δικαιολογούν τη μειωμένη απόδο¬ 
ση του, ή να του επιτρέψει την εκ νέου επανάληψη του 
μαθήματος σε επόμενο εξάμηνο σπουδών. 

7. Κάθε μεταπτυχιακός/ή φοιτητής/τρια, στο πλαίσιο 
του Π.Μ.Σ., είναι υποχρεωμένος να εκπονήσει μεταπτυ¬ 
χιακή διπλωματική εργασία (20.000-25.000 λέξεων) με 
εκτενή περίληψη (500-1000 λέξεων) στην ελληνική και 
την αγγλική γλώσσα. Το θέμα της διπλωματικής εργασί¬ 
ας επιλέγεται από τον/την φοιτητή/τρια σε συνεργασία 
με ένα μέλος ΔΕΠ/Διδάσκοντα στο Π.Μ.Σ., ο οποίος θα 
αναλάβει ως επιβλέπων/ουσα. Ο/Η επιβλέπων/πουσα 
καθηγητής/τρια προτείνει τα δύο (2) ακόμη μέλη της 
Συμβουλευτικής Επιτροπής και έχει τη γενικότερη ευ¬ 
θύνη της παρακολούθησης και του ελέγχου της πορείας 
σπουδών του/της φοιτητή/τριας, ενώ ο/η φοιτητής/τρια 
θα πρέπει κατά καιρούς να συμβουλεύεται και τα άλλα 
δύο μέλη της Επιτροπής για την πορεία της εργασίας 
του. Η διάρκεια της εκπόνησης της διπλωματικής εργα¬ 
σίας δεν μπορεί να είναι μικρότερη από ένα ακαδημαϊκό 
εξάμηνο. 

8. Η μεταπτυχιακή εργασία κατατίθεται στο τέλος του 
Δ'εξαμήνου στην τριμελή Συμβουλευτική Επιτροπή που 
έχει οριστεί με απόφαση της Σ.Ε. και εγκριθεί από τη 
Συνέλευση του Τμήματος. Η υποστήριξη της διπλωμα¬ 
τικής εργασίας γίνεται ενώπιον ακροατηρίου σε ημερο¬ 
μηνία και ώρα που ορίζεται από τη Σ.Ε. Μετά το πέρας 
της δημόσιας υποστήριξης της μεταπτυχιακής εργασίας 
από τον/την μεταπτυχιακό/ή φοιτητή/τρια, η τριμελής 
επιτροπή την αξιολογεί και την βαθμολογεί στην κλίμακα 
0-10. Αν η μεταπτυχιακή εργασία θεωρηθεί από την τρι¬ 
μελή επιτροπή ως μη ικανοποιητική και βαθμολογηθεί 
κάτω της βάσης (κάτω του βαθμού 5), τότε η τριμελής 
επιτροπή ζητεί απότον/ην μεταπτυχιακό/ή φοιτητή/τρια 
την τροποποίηση ορισμένων τμημάτων, τη βελτίωσή ή 
την ριζική της αναμόρφωση και του ορίζει συγκεκριμένο 
χρονικό πλαίσιο μέσα στο οποίο πρέπει να υποβάλλει εκ 
νέου και να υποστηρίξει τη μεταπτυχιακή εργασία, τρο¬ 
ποποιημένη σύμφωνα με τις υποδείξεις της επιτροπής. 

9. Εάν παρέλθουν δύο (2) εξάμηνα από την ανάθεση 
του θέματος της μεταπτυχιακής εργασίας και ο/η μετα- 
πτυχιακός/ή φοιτητής/τρια δεν τηρεί το πρωτόκολλο 

συνεργασίας, η ανάθεση του θέματος ακυρώνεται. Άδεια 
παράτασης υποβολής της μεταπτυχιακής εργασίας προ- 
βλέπεται μόνον σε εξαιρετικές περιπτώσεις και πάντα 
ύστερα από τη σύμφωνη γνώμη της Σ.Ε.. Αντίγραφα της 
διπλωματικής εργασίας κατατίθενται υποχρεωτικά από 
τον/την μεταπτυχιακό/ή φοιτητή/τρια στο οικείοΤμήμα 
και στη Βιβλιοθήκη του Πανεπιστημίου Κρήτης, διαφο¬ 
ρετικά θεωρείται ότι ο/η μεταπτυχιακός/ή φοιτητής/τρια 
δεν έχει περατώσει τις μεταπτυχιακές σπουδές του. Σε 
περίπτωση παραβίασηςτης ακαδημαϊκής δεοντολογίας 
(π.χ. λογοκλοπή, εκτεταμένη αντιγραφή κλπ) η εργασία 
απορρίπτεται χωρίς δικαίωμα εκ νέου υποβολής και ο/η 
φοιτητής/τρια διαγράφεται από το ΠΜΣ. 

10. Στο/η μεταπτυχιακό/ή φοιτητή/τρια που ολοκλή¬ 
ρωσε με επιτυχία τις εκπαιδευτικές υποχρεώσεις του/ 
της στο Π.Μ.Σ. «Πολιτισμική Ανάλυση και Εκπαίδευση» 
απονέμεται Μ.Δ.Ε. εάν συντρέχουν οι παρακάτω προϋ¬ 
ποθέσεις: 

(α) παρακολούθησε επιτυχώς συνολικά εννέα μαθήμα¬ 
τα κατανεμημένα ισόποσα στις τρεις ενότητες του ΠΜΣ, 
δηλαδή τρία μαθήματα από κάθε ενότητα 

(β) έλαβε προβιβάσιμο βαθμό από τους εξεταστές του 
στην μεταπτυχιακή εργασία. 

11. Ο βαθμός του Μ.Δ.Ε. προκύπτει από το άθροισμα 
των βαθμών των εννέα (9) μαθημάτων και του βαθμού 
της μεταπτυχιακής εργασίας, πολλαπλασιαζόμενου 
επί δύο (2). Σε περίπτωση επιτυχούς παρακολούθησης 
πλέον των εννέα (9) μεταπτυχιακών μαθη μάτων, για τον 
υπολογισμό της τελικής βαθμολογίας του, λαμβάνεται 
υπόψη ο βαθμός των επτά (9) μαθημάτων, στα οποία 
ο/η φοιτητής/τρια έλαβε την μεγαλύτερη βαθμολογία. 

Το Μ.Δ.Ε. είναι δημόσιο έγγραφο και ο τύπος του εί¬ 
ναι ο προβλεπόμενος στον Εσωτερικό Κανονισμό για 
τις Μεταπτυχιακές Σπουδές του Πανεπιστημίου Κρήτης. 

Κάθε άλλο θέμα που δεν προσδιορίζεται ή δεν προβλέ- 
πεται, από τον παρόντα Εσωτερικό Κανονισμό ρυθμίζε¬ 
ται σύμφωνα με αποφάσεις της Σ.Ε. του Π.Μ.Σ. 

Άρθρο 12 

Διδακτικό προσωπικό 

1. Το προσωπικό που μπορεί να απασχοληθεί για τη 
διδασκαλία των μαθημάτων και σεμιναρίων Π.Μ.Σ. ορί¬ 
ζεται από την Υπουργική Απόφαση Έγκρισής του. 

2. Η ανάθεση διδασκαλίας μαθήματος γίνεται μετά από 
εισήγηση της Σ.Ε. στην Συνέλευση του Τμήματος 

3. Δεν επιτρέπεται, σε καμιά περίπτωση, η αποκλειστι¬ 
κή απασχόληση μέλουςΔΕΠ στο Π.Μ.Σ. (παραγρ. 3βτου 
άρθρου 12 του ν.2083/1992). 

Άρθρο 13 

Μεταβατική Ρύθμιση 

Για τους/τις μεταπτυχιακούς/ές φοιτητές/τριες που εί¬ 
χαν εγγράφει μέχρι και το ακαδημαϊκό έτος 2016-2017 
συνεχίζουν να ισχύουν οι προβλέψεις του Εσωτερικού 
Κανονισμού του Π.Μ.Σ. «Πολιτισμός, Παιδεία και Ανθρώ¬ 
πινη Ανάπτυξη» (υπουργική απόφαση υπ'αριθμ. 57472/ 
Β7 (ΦΕΚ 1360/τ.Β'/01 -08-2007). Αρμόδιο όργανο για τη 
λήψη των αποφάσεων και τη ρύθμιση των θεμάτων που 


αφορούν τις σπουδές και την απόκτηση του Μ.Δ.Ε. από 
αυτούς/ές τους/τις φοιτητές/τριες είναι η Συνέλευση του 
Τμήματος Φ.Κ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 23 Μάίου 2018 
Ο Πρύτανης 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 


Αριθμ. 6783/23.5.2018 (2) 

Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών 
με τίτλο «Φιλοσοφία: Γνώση, Αξίες και Κοινω¬ 
νία» του Τμήματος Φιλοσοφικών και Κοινωνι¬ 
κών Σπουδών του Πανεπιστημίου Κρήτης σύμ¬ 
φωνα με το ν. 4485/2017 (ΦΕΚ 114 Α'). 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Έκτακτη συνεδρίαση 385η/29-03-2018) 

Έχοντας υπόψη: 

1. Τις διατάξεις του π.δ. 296/1973 (ΦΕΚ 239/τ.Α'/1973) 
περί καθορισμού του τίτλου και της έδρας του εν Κρήτη 
ιδρυθέντος Πανεπιστημίου, του ν.δ. 114/1974 (ΦΕΚ 310 
τ.Α'/1974) περίτροποποιήσεως και συμπληρώσεωςτου 
ν.δ. 87/1973 (ΦΕΚ 159/τ.Α'/1973) «περί ιδρύσεως Πανεπι¬ 
στημίων εις Θράκην και εις Κρήτην» και επεκτάσεως δια¬ 
τάξεων τινών αυτού εις άπαντα τα ΑΕΙ..., του ν. 259/1976 
(ΦΕΚ 25 τ.Α'/76) περί τροποποιήσεως και συμπληρώ- 
σεως των περί Πανεπιστημίων Θράκης και Κρήτης κει¬ 
μένων διατάξεων, τις διατάξεις του π.δ. 103/1983, (ΦΕΚ 
48/15.04.1983, τ.Α') - Αυτοδύναμη λειτουργία του Πανε¬ 
πιστημίου Κρήτης..., καθώς και της λοιπής νομοθεσίας 
περί Πανεπιστημίου Κρήτης. 

2. Το π.δ. 96/2013 (ΦΕΚ 133/τ.Α'/05.06.2013) για 
την «Κατάργηση - συγχώνευση τμημάτων - Μετο- 
νομασία Σχολής στο Πανεπιστήμιο Κρήτης», όπως 
τροποποιήθηκε και ισχύει με το υπ'αριθμόν π.δ. 
128/2013 (ΦΕΚ 195/τ.Α'/17.09.2013), και τις εκδοθεί- 
σες μετ' αυτού Διαπιστωτικές Πράξεις του Πρύτανη, 
υπ' αριθμόν 10.953/31.07.2013, 10.954/31.07.2013 
και 10.955/31.07.2013 (ΦΕΚ 1959/τ.Β'/12.08.2013). Το 
ν. 4452/2017 (ΦΕΚ 17/τ.Α'/15.02.2017) «Ρύθμιση θεμά¬ 
των του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις», 
άρθρο 27 «Ίδρυση Πολυτεχνικής Σχολής στο Πανεπιστή¬ 
μιο Ιωαννίνων - Μετονομασία Σχολής στο Πανεπιστήμιο 
Κρήτης», παράγραφος 4. 

3. Το ΦΕΚ τ.ΥΟΔΔ 82/18-02-2016 και την υπ' αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπι- 
στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων όπου διαπιστώνεται ότι ο 
Καθηγητής Οδυσσέας-Ιωάννης Ζώρας, του Τμήματος 
Ιατρικής της Σχολής Επιστημών Υγείας του Π.Κ., έχει 
εκλεγεί Πρύτανης του Πανεπιστημίου Κρήτης με πλήρη 
θητεία, από 23/02/2016. 

4. Την υπ'αριθμ. 17070/01 -12-2017 (ΑΔΑ: 9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανεπι¬ 
στημίου Κρήτης, στις 01 -12-2017 σε εφαρμογή των δια¬ 
τάξεων του νόμου 4485/2017 (ΦΕΚ114/τ.Α'/04-08-2017) 
για το ακαδημαϊκό έτος 2017-2018 όπως ισχύει. 

5. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις», και ιδίως: 

6. Τις διατάξεις του άρθρου 13 «Σύγκλητος» παρ. 2, εδ. 
ιε, Ιζ, ιη,του ΚΕΦ.Δ'«ΟΡΓΑΝΑΤΩΝ Α.Ε.Ι. ΚΛΙΤΩΝ ΜΟΝΑ¬ 
ΔΩΝ ΤΟΥΣ» του ν. 4485/2017 (ΦΕΚ 114 Α') «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

7. Τις διατάξεις του άρθρου 31 «Όργανα διοίκησης των 
Π.Μ.Σ. και των Διδακτορικών Σπουδών» του ΚΕΦ. ΣΤ' 
«Δεύτερος καιΤρίτος Κύκλος Σπουδών» του ν. 4485/2017 
(ΦΕΚ 114 Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις», καθώς και 

8. Τις διατάξεις του άρθρ. 45 «Εξουσιοδοτικές διατά¬ 
ξεις» του ΚΕΦ. ΣΤ'«Δεύτερος και Τρίτος Κύκλος Σπου¬ 
δών» του ως άνω νόμου. 

9. Τις διατάξεις του άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του ν. 
4485/2017 (ΦΕΚ 114 Α') «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις». 

10. Τις διατάξεις του ν.4009/2011 (ΦΕΚ Α' 195/ 
06.09.2011) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκαν και 
ισχύουν. 

11. Τις διατάξεις του ν. 3374/2005 (ΦΕΚ 189 τ.Α'/ 
02-08-2005) «Διασφάλιση της ποιότητας στην ανώτα¬ 
τη εκπαίδευση. Σύστημα μεταφοράς και συσσώρευσης 
πιστωτικών μονάδων - Παράρτημα διπλώματος», και 
ιδίως του άρθρου 13, του οποίου η παρ. 3 προστέθηκε 
με το άρθρο 13 παρ. 3 του ν. 3577/2007 (ΦΕΚ τ.Α' 130) 
και αντικαταστάθηκε με την παρ. 2 του άρθρου 28 του 
ν. 3794/2009 (ΦΕΚ 156/τ.Α'/04-09-2009), του άρθρου 14 
και του άρθρου 15 καθώς και την εκδοθείσα υπ' αριθμ. 
Φ5/89656/Β3/2007 υπουργική απόφαση «Εφαρμογή του 
Συστήματος Συσσώρευσης Πιστωτικών Μονάδων» (ΦΕΚ 
1466/τ.Β'/13-08-2007). 

12. Τις διατάξεις του άρθρου 2 του ν. 3861/2010 (ΦΕΚ 
112/τ.Α'/13-07-2010) «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπως αντικαταστάθηκε, συμπληρώθηκε, τροποποιήθη¬ 
κε και ισχύουν με τις διατάξεις του άρθρου 23 του ν. 
4210/2013 (ΦΕΚ 254/τ.Α'/21-11-2013), του άρθρου 197 
του ν. 4281/2014 (ΦΕΚ 160/τ.Α'/8-8-2014), του άρθρου 
31 του π.δ. 28/2015 (ΦΕΚ 34 Α723-3-2015) περί «κωδι¬ 
κοποίησης διατάξεων για την πρόσβαση σε δημόσια 
έγγραφα και στοιχεία, του άρθρου 375 του ν. 4412/2016 
(ΦΕΚ 147/τ.Α'/08-08-2016 καθώς και την εκδοθείσα υπ' 
αριθ. ΥΠΟΙΚ Δ6 1127865/ΕΞ2010/30-09-2010 απόφαση. 

13. Την υπ'αριθμ. 216772/Ζ1 (ΦΕΚ4334/Β712-12-2017) 


υπουργική απόφαση που αφορά τον «Τρόπο κατάρτισης 
του αναλυτικού προϋπολογισμού λειτουργίας και την 
έκθεση βιωσιμότητας των Προγραμμάτων Μεταπτυχια¬ 
κών Σπουδών» και τις εγκυκλίους εφαρμογής υπ'αριθμ. 
163204/Ζ1/29-09-2017 «Εφαρμογή των διατάξεων του 
ν. 4485/2017 (ΑΊ14) για θέματα μεταπτυχιακών σπου¬ 
δών και εκπόνησης διδακτορικών διατριβών-λοιπά 
θέματα ΑΔΑ: ΨΙΜΖ4653ΠΣ-0Ρ2 και ιδίως το εδ. 3, υπ'α- 
ριθμ. 164530/Ζ1 /03-10-2017 «Άμεσες ενέργειες και χρο¬ 
νοδιάγραμμα όσον αφορά τη λειτουργία των Ειδικών 
Λογαριασμών Κονδυλίων Έρευνας (Ε.Λ.Κ.Ε.) των Α.Ε.Ι. 
μετά τη δημοσίευση του ν. 4485/2017 (ΑΊ 14), υπ'αριθμ. 
203446/Ζ1/22-11-2017 «Διευκρινίσεις σχετικά με την 
εφαρμογή διατάξεων του ν. 4485/2017 (ΑΊ 14), υπ'αριθμ. 
227378/Ζ1 /22.12.2017 «Εφαρμογή των διατάξεων του 
ν. 4485/2017 (ΑΊ 14) για θέματα μεταπτυχιακών σπου¬ 
δών». 

14. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ.Α') με ΑΔΑ: 6ΔΑΒ469Β7Γ-34Ι. 

15. Την απόφαση της Συγκλήτου συνεδρίαση 384η/ 
08-03-2018 με την οποία εγκρίνεται η επανίδρυση του 
Προγράμματος Μεταπτυχιακών Σπουδών με τίτλο «Φι¬ 
λοσοφία: Γνώση, Αξίες και Κοινωνία»» του Τμήματος Φι¬ 
λοσοφικών και Κοινωνικών Σπουδών του Πανεπιστημίου 
Κρήτης σε εφαρμογή του ν. 4485/2017 (ΦΕΚ 114 Α') και 
σύμφωνα μετην εισήγηση της με αριθμό 192/17-01 -2018 
συνεδρίασης της Συνέλευσης του Τμήματος Φιλοσοφι¬ 
κών και Κοινωνικών Σπουδών, όπως αυτή διαβιβάζεται 
δια της Επιτροπής Μεταπτυχιακών Σπουδών του Ιδρύ¬ 
ματος (συνεδρίαση με αριθμ. 3/06.03.2018). 

16. Το απόσπασμα πρακτικών της Συνέλευσης του 
Τμήματος Φιλοσοφικών και Κοινωνικών Σπουδών του 
Πανεπιστημίου Κρήτης (συνεδρίαση με αριθμό 195/14- 
03-2018) σχετικά με την κατάρτιση του Κανονισμού Με¬ 
ταπτυχιακών Σπουδών του Προγράμματος Μεταπτυχι¬ 
ακών Σπουδών με τίτλο: «Φιλοσοφία: Γνώση, Αξίες και 
Κοινωνία»»τουΤμήματοςΦιλοσοφικών και Κοινωνικών 
Σπουδών του Πανεπιστημίου Κρήτης και το απόσπασμα 
πρακτικών της με αριθμ. 4/27.03.2018 συνεδρίασης της 
Επιτροπής Μεταπτυχιακών Σπουδών του Πανεπιστημίου 
Κρήτης που αφορά στον εν λόγω Κανονισμό. 

17. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
Κρατικού Προϋπολογισμού, αποφασίζουμε: 

Εγκρίνουμε τον Κανονισμό Μεταπτυχιακών Σπουδών 
του Προγράμματος Μεταπτυχιακών Σπουδών με τίτλο: 
«Φιλοσοφία: Γνώση, Αξίες και Κοινωνία» του Τμήματος 
Φιλοσοφικών και Κοινωνικών Σπουδών του Πανεπιστη¬ 
μίου Κρήτης, όπως αυτός κατατέθηκε και έχει ως ακο¬ 
λούθως: 

Άρθρο 1 

Γενικές Διατάξεις 

1. Η δομή, η οργάνωση και η λειτουργία του Προγράμ¬ 
ματος Μεταπτυχιακών Σπουδών «Φιλοσοφία: Γνώση, 
Αξίες και Κοινωνία» του Τμήματος Φιλοσοφικών και 
Κοινωνικών Σπουδών (ΦΚΣ) του Πανεπιστημίου Κρήτης 
διέπονται από τις διατάξεις των σχετικών νόμων, από 

την εκάστοτε ισχύουσα απόφαση έγκρισης λειτουργίας 
του, από τον Εσωτερικό Κανονισμό του Πανεπιστημίου 
Κρήτης, καθώς και από τον παρόντα Εσωτερικό Κανο¬ 
νισμό Λειτουργίας. 

2. Οι διατάξεις του Εσωτερικού Κανονισμού Λειτουργί¬ 
ας εξειδικεύουν και συμπληρώνουν το νομοθετικό πλαί¬ 
σιο που διέπει τις μεταπτυχιακές σπουδές και ρυθμίζουν 
με ενιαίο τρόπο θέματα λειτουργίας του Προγράμματος 
Μεταπτυχιακών Σπουδών (ΠΜΣ),τα οποία δεν ρυθμίζο¬ 
νται από την κείμενη νομοθεσία, αλλά είτε παρέχονται 
για αυτά σχετικές εξουσιοδοτήσεις από το νόμο, είτε 
ρυθμίζονται με αποφάσεις της Συνέλευσης του Τμήμα¬ 
τος Φιλοσοφικών και Κοινωνικών Σπουδών. 

Άρθρο 2 

Γραμματειακή και Διοικητική Υποστήριξη 

Τη γραμματειακή και διοικητική υποστήριξη του ΠΜΣ 
αναλαμβάνει η ΓραμματείατουΤμήματοςΦιλοσοφικών 
και Κοινωνικών Σπουδών του Πανεπιστημίου Κρήτης. 

Άρθρο 3 

Όργανα διοίκησης 

1. Για την οργάνωση και τη λειτουργία του ΠΜΣ «Φιλο¬ 
σοφία: Γνώση, Αξίες και Κοινωνία» αρμόδια όργανα εί¬ 
ναι η Σύγκλητοςτου Πανεπιστημίου Κρήτης, η Επιτροπή 
Μεταπτυχιακών Σπουδών του Πανεπιστημίου Κρήτης, η 
Συνέλευση του Τμήματος ΦΚΣ του Πανεπιστημίου Κρή¬ 
της, η Συντονιστική Επιτροπή (Σ.Ε.) και ο Διευθυντής ή 
η Διευθύντρια του ΠΜΣ «Φιλοσοφία: Γνώση, Αξίες και 
Κοινωνία» με τον/την αναπληρωτή/τρια του. 

2. Η Συνέλευση τουΤμήματος Φιλοσοφικών και Κοινω¬ 
νικών Σπουδών ασκεί τη διοίκηση του ΠΜΣ, σύμφωνα 
με τον νόμο. Συγκεκριμένα, έχει τις παρακάτω αρμοδι¬ 
ότητες: 

• Συγκροτεί την πενταμελή Συντονιστική Επιτροπή του 
ΠΜΣ «Φιλοσοφία: Γνώση, Αξίες και Κοινωνία». 

• Ορίζει τον Διευθυντή/Διευθύντρια του ΠΜΣ και τον 
αναπληρωτή/τριά του/της. 

• Καθορίζει τις λεπτομέρειες εφαρμογής των κριτηρίων 
επιλογής των μεταπτυχιακών φοιτητών, στο πλαίσιο της 
κείμενης νομοθεσίας. 

• Είναι υπεύθυνη για τη διαδικασία επιλογής των μετα¬ 
πτυχιακών φοιτητών, τον ορισμό των εκάστοτε επιτρο¬ 
πών των προφορικών και/ή γραπτών εξετάσεων, κατόπιν 
εισήγησης της Συντονιστικής Επιτροπής (Σ.Ε.) του ΠΜΣ 
«Φιλοσοφία: Γνώση, Αξίες και Κοινωνία». 

• Εποπτεύει, εν γένει, την τήρηση των διατάξεων της 
ισχύουσας νομοθεσίας και του παρόντος Κανονισμού 
καθ' όλη τη διαδικασία επιλογής των υποψηφίων μετα¬ 
πτυχιακών φοιτητών. 

■ Επικυρώνει τους πίνακες των επιτυχόντων. 

• Επικυρώνει το πρόγραμμα σπουδών, κατόπιν εισή¬ 
γησης της Σ.Ε. 

• Αναθέτει τη διδασκαλία μαθημάτων στο ΠΜΣ, κατό¬ 
πιν εισήγησης της Σ.Ε. 

• Ορίζει τον επιβλέποντα και την επιτροπή παρακολού¬ 
θησης και εξέτασης των μεταπτυχιακών εργασιών για 
την απόκτηση Διπλώματος Μεταπτυχιακών Σπουδών 
(ΔΜΣ), κατόπιν εισήγησης της Σ.Ε. 


• Απονέμει τα Διπλώματα Μεταπτυχιακών Σπουδών. 

■ Αντιμετωπίζει κάθε θέμα που προβλέπεται από τις 
επιμέρους διατάξεις της ισχύουσας νομοθεσίας και του 
παρόντος Εσωτερικού Κανονισμού Λειτουργίας του 
ΠΜΣ. Για οποιοδήποτε περαιτέρω θέμα, το οποίο δεν 
προσδιορίζεται ρητά από τον Εσωτερικό Κανονισμό Λει¬ 
τουργίας του ΠΜΣ, αρμόδιο όργανο είναι η Συνέλευση 
Τμήματος. 

3. Η Συντονιστική Επιτροπή (Σ.Ε.) του ΠΜΣ «Φιλοσο¬ 
φία: Γνώση, Αξίες και Κοινωνία» απαρτίζεται από 5 (πέ¬ 
ντε) μέλη Δ.Ε.Π. του Τομέα Φιλοσοφίας του Τμήματος 
Φιλοσοφικών και Κοινωνικών Σπουδών του Πανεπιστη¬ 
μίου Κρήτης, τα οποία έχουν αναλάβει μεταπτυχιακό 
έργο στο πλαίσιο του ΠΜΣ. Τα μέλη της Σ.Ε. ορίζονται 
από τη Συνέλευση τουΤμήματος ΦΚΣ. 

4. Η Σ.Ε. είναι αρμόδια για την παρακολούθηση και 
τον συντονισμό της λειτουργίας του προγράμματος, 
αποφασίζει για τις αιτήσεις μερικής φοίτησης των με¬ 
ταπτυχιακών φοιτητών/τριών (μ.φ.) και εισηγείται στη 
Συνέλευση του Τμήματος για τις προβλεπόμενες από 
τον νόμο και τον παρόντα Κανονισμό περιπτώσεις δια¬ 
γραφής φοιτητών/τριών. 

4.1. Στη Συντονιστικής Επιτροπής προεδρεύει ο Διευ¬ 
θυντής ή η Διευθύντρια του ΠΜΣ «Φιλοσοφία: Γνώση, 
Αξίες και Κοινωνία». Ως Διευθυντής ή Διευθύντρια του 
ΠΜΣ «Φιλοσοφία: Γνώση, Αξίες και Κοινωνία» ορίζεται 
από τη Συνέλευση του Τμήματος ΦΚΣ μέλος Δ.Ε.Π., το 
οποίο διδάσκει ένα από τα γνωστικά αντικείμενα του 
Π.Μ.Σ. και είναι μέλος της Σ.Ε. Ομοίως, η Συνέλευση του 
Τμήματος ΦΚΣ ορίζει τον/την αναπληρωτή/τρια του, 
που επίσης είναι μέλος της Σ.Ε. Ο/η Διευθυντής/τρια 
του Π.Μ.Σ. και ο/η αναπληρωτής/τριατου ανήκουν στη 
βαθμίδα του καθηγητή ή του αναπληρωτή καθηγητή. Η 
θητεία του Διευθυντή ή της Διευθύντριας είναι διετής με 
δυνατότητα ανανέωσης. Ο Διευθυντής ή η Διευθύντρια 
του Π.Μ.Σ. δεν μπορεί να έχει περισσότερες από δύο (2) 
συνεχόμενες θητείες. 

4.2.0 Διευθυντής ή η Διευθύντρια του Π.Μ.Σ. έχει την 
ευθύνη της ομαλής λειτουργίας του προγράμματος. 

Με τη σύμφωνη γνώμη της Σ.Ε., αναθέτει τα προσφε- 
ρόμενα σεμινάρια, μαθήματα και ασκήσεις κάθε ακαδη¬ 
μαϊκού έτους, κάνει τις προσκλήσεις επιστημόνων κ.ά. 
για διαλέξεις, εγκρίνει τη συμμετοχή των μ.φ. του ΠΜΣ 
«Φιλοσοφία: Γνώση, Αξίες και Κοινωνία» σε προσφερόμε- 
να σεμινάρια συναφούς γνωστικού αντικειμένου άλλων 
Π.Μ.Σ. τουΤμήματος ή άλλωνΤμημάτωντου Πανεπιστη¬ 
μίου Κρήτης. 

Ο/Η Διευθυντής/ρια του Π.Μ.Σ., με τη σύμφωνη γνώ¬ 
μη της Σ.Ε., εισηγείται στη Συνέλευση τουΤμήματος την 
πρόσκληση και τους όρους απασχόλησης επισκεπτών 
καθηγητών και αφυπηρεσάντων μελών Δ.Ε.Π., για να 
διδάξουν στο Π.Μ.Σ. σύμφωνα με όσα ορίζονται στο 
άρθρο 36 παρ. 5 και 6 του ν. 4485/2017. 

Ο Διευθυντής ή η Διευθύντρια του Π.Μ.Σ. εισηγείται 
στη Σ.Ε. για τις προβλεπόμενες από τον Νόμο και τον 
παρόντα Κανονισμό περιπτώσεις διαγραφής φοιτητών/ 
τριών. 

Ο Διευθυντής ή η Διευθύντρια του Π.Μ.Σ. ασκεί όλες 
τις επιμέρους αρμοδιότητες που απορρέουν από τον 

παρόντα Κανονισμό και εισηγείται στα αρμόδια όργανα 
του Ιδρύματος για κάθε θέμα που αφορά στην αποτελε¬ 
σματική λειτουργία του προγράμματος. 

Άρθρο 4 

Δίπλωμα Μεταπτυχιακών Σπουδών 
Το Πρόγραμμα Μεταπτυχιακών Σπουδών έχει διάρκεια 
δύο (2) ακαδημαϊκών ετών ή τεσσάρων (4) ακαδημαϊκών 
εξαμήνων και τριών (3) ακαδημαϊκών ετών ή έξι (6) ακα¬ 
δημαϊκών εξαμήνων στην περίπτωση του καθεστώτος 
μερικής φοίτησης και οδηγεί στη λήψη Διπλώματος Με¬ 
ταπτυχιακών Σπουδών (ΔΜΣ), στο αντικείμενο/γνωστική 
περιοχή «Φιλοσοφία: Γνώση, αξίες και κοινωνία». 

Άρθρο 5 

Προκήρυξη θέσεων. Προϋποθέσεις συμμετοχής 

1. Για την επιλογή μεταπτυχιακών φοιτητών για το ΠΜΣ 
η Γραμματεία του Τμήματος Φιλοσοφικών και Κοινωνι¬ 
κών Σπουδών δημοσιεύει στον τύπο ή/και στο διαδίκτυο 
ανακοίνωση όπου καθορίζονται: 

2. α) Ο αριθμός των θέσεων μεταπτυχιακών φοιτητών 
που θα πληρωθούν. 

β) Οι προϋποθέσεις συμμετοχής υποψηφίων μεταπτυ¬ 
χιακών φοιτητών στη διαδικασία επιλογής. 

γ) Τα απαραίτητα δικαιολογητικά που πρέπει να υπο¬ 
βληθούν. 

δ) Οι προθεσμίες υποβολής των δικαιολογητικών και 
η ακριβής διεύθυνση στην οποία πρέπει αυτά να υπο¬ 
βληθούν. 

ε) Η διαδικασία επιλογής, καθώς και τα κριτήρια επι¬ 
λογής των μεταπτυχιακών φοιτητών. 

στ) Η ύλη που θα πρέπει να μελετηθεί για την γραπτή 
εξέταση 

ζ) Η ημερομηνία της γραπτής εξέτασης και της συνέ¬ 
ντευξης των υποψηφίων μεταπτυχιακών φοιτητών 
η) Κάθε άλλη λεπτομέρεια που η Συνέλευση Τμήματος 
θα κρίνει απαραίτητη, και η οποία θα διευκολύνει τη δι¬ 
αδικασία της επιλογής των υποψηφίων μεταπτυχιακών 
φοιτητών. 

3. Απαραίτητες προϋποθέσεις συμμετοχής στο ΠΜΣ 
είναι οι εξής: 

(α) Οι υποψήφιοι για το ΠΜΣ πρέπει να είναι κάτοχοι 
πτυχίου ΑΕΙ της ημεδαπής ή ισότιμου πτυχίου αναγνω¬ 
ρισμένων ιδρυμάτων της αλλοδαπής. 

(β) Υποψήφιοι για το ΠΜΣ μπορεί να είναι και πτυχιού- 
χοιΤΕΙ.Το πτυχίο τους πρέπει να προέρχεται από Τμήμα 
με γνωστικό αντικείμενο συγγενές προς το γνωστικό 
αντικείμενο του ΠΜΣ.Τη συνάφειατουπτυχίουΤΕΙ προς 
το γνωστικό αντικείμενο του ΠΜΣ κρίνει με απόφασή της 
η ΣυνέλευσηςΤμήματος. 

(γ) Για τους αλλοδαπούς υποψηφίους, οι οποίοι κατέ¬ 
χουν πτυχίο ΑΕΙ ισότιμο με εκείνα των ελληνικών ΑΕΙ, 
απαραίτητη προϋπόθεση θεωρείται η επαρκής γνώση 
της ελληνικής γλώσσας, η οποία πιστοποιείται με διαδι¬ 
κασίες που ορίζει η Συνέλευση Τμήματος. 

(δ) Γ ια όλους τους υποψήφιους, απαραίτητη προϋπό¬ 
θεση είναι η κατοχή μιας ξένης γλώσσας (αγγλικά, γαλ¬ 
λικά, γερμανικά, ιταλικά). Η επαρκής γνώση της ξένης 
γλώσσας πιστοποιείται από την κατάθεση αναγνωρι¬ 


σμένων σχετικών τίτλων ή, εάν δεν υπάρχουν, μετά από 
σχετική εξέταση που διενεργεί επιτροπή που απαρτίζεται 
από μέλη του Τομέα Φιλοσοφίας. 

4. Τα δικαιολογητικά που πρέπει να υποβάλουν οι υπο¬ 
ψήφιοι είναι τα εξής: 

• Αίτηση συμμετοχής στο ΠΜΣ. 

■ Αντίγραφο πτυχίου ή πτυχίων ελληνικού ΑΕΙ ή ΤΕΙ 
συναφούς Τμήματος (και πιστοποιητικό αντιστοιχίας ή 
ισοτιμίας από το ΔΙΚΑΤΣΑ/ΔΟΑΤΑΠ, για πτυχιούχους των 
πανεπιστημίων του εξωτερικού). 

• Πιστοποιητικό σπουδών με αναλυτική βαθμολογία 
προπτυχιακών μαθημάτων ή/και παράρτημα διπλώμα¬ 
τος, στο οποίο να αναγράφεται και ο βαθμός του πτυχίου. 

■ Βιογραφικό σημείωμα στο οποίο θα αναφέρονται 
αναλυτικά οι σπουδές, η διδακτική ή/και επαγγελματική 
εμπειρία, η επιστημονική και κοινωνική δραστηριότητα 
του υποψηφίου. 

• Υπόμνημα και ερευνητική πρόταση, που να αναφέρει 
και τους λόγους για τους οποίους θέλει να εγγράφει στο 
ΠΜΣ (1000- 1500 λέξεις). 

• Πιστοποιητικό κατοχής μίας τουλάχιστον ξένης γλώσ¬ 
σας (αγγλικής, γαλλικής, γερμανικής, ιταλικής), εφόσον 
αυτό υπάρχει. 

■ Αντίγραφο πτυχιακής εργασίας, εφόσον αυτή προ- 
βλέπεται στο προπτυχιακό επίπεδο. 

• Ανάτυπα δημοσιεύσεων σε επιστημονικά περιοδικά, 
αντίγραφα συγγραφικού έργου κ.λπ., εφόσον υπάρχουν. 

• Κάθε άλλο έργο ή δραστηριότητα που μπορεί να βο¬ 
ηθήσει στην επιλογή του υποψηφίου. 

• Φωτοτυπία της Αστυνομικής Ταυτότητας. 

■ Δύο πρόσφατες φωτογραφίες, στις οποίες να ανα¬ 
γράφεται το ονοματεπώνυμο του υποψηφίου. 

Άρθρο 6 

Κριτήρια επιλογής των μεταπτυχιακών φοιτητών 
στο Πρόγραμμα Μεταπτυχιακών Σπουδών 

Η αξιολόγηση των υποψηφίων μεταπτυχιακών φοι¬ 
τητών και η βαθμολόγησή τους γίνεται από επιτροπή 
που απαρτίζεται κατά κανόνα από τα μέλη του Τομέα 
Φιλοσοφίας με βάση τις διαδικασίες που περιγράφονται 
παρακάτω. Η βαθμολόγηση των κριτηρίων γίνεται σε 
κλίμακα από 0 μέχρι 100 και κάθε υποψήφιος πιστώ¬ 
νεται με συγκεκριμένο αριθμό αξιολογικών μονάδων 
(α.μ.) αυτής της κλίμακας. Η επιλογή και η κατάταξη στη 
σειρά επιτυχίας γίνεται με συνεκτίμηση των ακόλουθων 
κριτηρίων [άριστα = 100 αξιολογικές μονάδες]. 

• Γενικός βαθμός πτυχίου [προσμετράται ένα πτυχίο] 
20 α.μ. 

• Μέσος όρος βαθμολογίας προπτυχιακών μαθημάτων 
φιλοσοφίας (προσμετρώνται οι βαθμοί μαθημάτων 
φιλοσοφίας, εφόσον υπάρχουν τουλάχιστον πέντε 
[5]). Εάν υπάρχουν περισσότερα φιλοσοφικά μαθή¬ 
ματα, προσμετρώνται εκείνα με τις πέντε καλύτερες 
βαθμολογίες 10 α.μ. 

■ Πτυχιακή ή/και διπλωματική εργασία, ερευνητικές 
εργασίες, δημοσιεύσεις 10 α.μ. 

• Γραπτή εξέταση 35 α.μ. 

• Υπόμνημα - συνέντευξη - 25 α.μ. 

Η κατοχή ξένης γλώσσας είναι απαραίτητη προϋπόθε¬ 
ση για εισαγωγή στο ΠΜΣ και η πιστοποίησή της είναι 
αναγκαίος όρος για την γραπτή εξέταση και τη συνέ¬ 
ντευξη. 

(α) Γραπτή εξέταση 

Η γραπτή εξέταση αφορά σε ύλη, η οποία ανακοινώ¬ 
νεται στην ανακοίνωση- προκήρυξη θέσεων του ΠΜΣ 
«Φιλοσοφία: Γνώση, αξίες και κοινωνία» που προβλέπε- 
ται στην παρ. 1 του άρθρου 5 του παρόντος Εσωτερικού 
Κανονισμού Λειτουργίας. Υπεύθυνη για τη διαδικασία 
ορισμού των θεμάτων, βαθμολόγησης των γραπτών και 
κατάρτισης του πίνακα βαθμολογίας των υποψηφίων 
είναι η Σ.Ε., η οποία μπορεί να αναθέσει μέρη του έργου 
αυτού σε άλλους καθηγητές του Τομέα Φιλοσοφίας. Τα 
γραπτά βαθμολογούνται από δύο (2) καθηγητέςτουΤο- 
μέα Φιλοσοφίας. Η τελική επίδοση του υποψηφίου στη 
γραπτή εξέταση είναι ο μέσος όρος των βαθμών του 
κάθε εξεταστή. Εάν κατά τη βαθμολόγηση ενός γραπτού 
προκύψει διαφορά τριών (3) βαθμών και άνω στην κλί¬ 
μακα 0-10 μεταξύ των δύο εξεταστών, η Σ.Ε. το παραπέ¬ 
μπει σε άλλον έναν εξεταστή. Σε αυτήν την περίπτωση, η 
τελική βαθμολογία του γραπτού είναι ο μέσος όρος του 
βαθμού του τρίτου εξεταστή και του εγγύτερου προς 
αυτόν μεταξύ των δύο βαθμών των αρχικών εξεταστών. 

(β) Προφορική εξέταση - συνέντευξη των υποψηφίων 

Για την τελική επιλογή των υποψηφίων φοιτητών του 
ΠΜΣ πραγματοποιείται συνέντευξη. Η συνέντευξη των 
υποψηφίων λαμβάνει χώρα ενώπιον επιτροπής που 
απαρτίζεται κατά κανόνα από τα μέλη του Τομέα Φιλο¬ 
σοφίας. Η συνέντευξη αποβλέπει στη διαπίστωση της 
γενικής επιστημονικής κατάρτισης του υποψηφίου και 
της δυνατότητάς του να ενταχθεί στο ΠΜΣ, στην επισή¬ 
μανση ειδικών προσόντων και άλλων χαρακτηριστικών 
και δραστηριοτήτων του υποψηφίου, καθώς και πιθα¬ 
νών ελλείψεων στη φιλοσοφική παιδεία του. Ειδικά από 
φοιτητές που προέρχονται από Τμήματα, τα οποία δεν 
καλλιεργούν φιλοσοφικές σπουδές, είναι δυνατό να ζη¬ 
τηθεί η επιτυχής παρακολούθηση ορισμένου αριθμού 
προπτυχιακών μαθημάτων φιλοσοφίας (το είδος και ο 
αριθμός των οποίων ορίζονται από τη Συνέλευση Τμή¬ 
ματος, κατόπιν εισήγησης της εξεταστικής επιτροπής). 
Τέλος, η συνέντευξη αποσκοπεί επίσης στον εντοπισμό 
πιθανών προσκομμάτων ως προς την ανελλιπή παρακο¬ 
λούθηση των μαθημάτων και των λοιπών υποχρεώσεών 
του φοιτητή και στη διακρίβωση οποιωνδήποτε άλλων 
στοιχείων τα οποία μπορούν να παίξουν ρόλο στην έντα¬ 
ξή του στο ΠΜΣ. 

(γ) Επάρκεια στην ξένη γλώσσα 

Οι υποψήφιοι μεταπτυχιακοί φοιτητές οφείλουν να 
έχουν επαρκή γνώση μιας τουλάχιστον ξένης γλώσσας 
επιπέδου Γ1 ή ανώτερου, όπως προκύπτει από σχετι¬ 
κούς γλωσσικούς τίτλους σπουδών. Εάν δεν προκύπτει 
από τα υποβληθέντα δικαιολογητικά, η επάρκεια στην 
ξένη γλώσσα πιστοποιείται μέσω εξέτασης.Την εξέταση 
διενεργούν καθηγητές που ορίζει η Σ.Ε. Προβιβάσιμος 
βαθμός είναι το πέντε (5) και άνω στην κλίμακα 0-10. 
Σε περίπτωση αποτυχίας ο υποψήφιος αποκλείεται από 
το ΠΜΣ. 


(δ) Αποτελέσματα - Ανακοίνωση Πινάκων 

1. Επιλέξιμοι είναι οι υποψήφιοι που συγκεντρώνουν 
προβιβάσιμο μέσο όρο βαθμολογίας (τουλάχιστον 50 
α.μ.), προβιβάσιμο βαθμό (τουλάχιστον βαθμό πέντε 
[5] στην κλίμακα 0-10) στη γραπτή εξέταση καθώς και 
προβιβάσιμο βαθμό στη συνέντευξη. 

2. Η Γραμματεία του Τμήματος ανακοινώνει πίνακα 
αποτελεσμάτων, όπου φαίνεται η σειρά επιτυχίας των 
υποψηφίων. Οι επιτυχόντες εγγράφονται με δήλωσή 
τους. Η διαδικασία εγγραφής ολοκληρώνεται με την 
έναρξη των μεταπτυχιακών μαθημάτων του πρώτου 
εξαμήνου σπουδών. 

Άρθρο 7 

Διαδικασίες επιλογής των μεταπτυχιακών 
φοιτητών του ΠΜΣ 

Η επιλογή των φοιτητών για το ΠΜΣ γίνεται με τις δι¬ 
αδικασίες που περιγράφονται παρακάτω: 

1. Η Γραμματεία τουΤμήματος παραλαμβάνει τις αιτή¬ 
σεις και τα απαραίτητα δικαιολογητικά που υποβάλλουν 
οι υποψήφιοι μεταπτυχιακοί φοιτητές σύμφωνα με την 
ανακοίνωση στον τύπο. Ελέγχει την εγκυρότητα και την 
πληρότητα των δικαιολογητικών κάθε υποψηφίου, συ¬ 
ντάσσει πίνακα υποψηφίων μεταπτυχιακών φοιτητών και 
τον διαβιβάζει στη Συντονιστική Επιτροπή του ΠΜΣ.Τα 
δικαιολογητικά που κατατίθενται από τους υποψηφίους 
πρέπει να είναι πλήρη και να έχουν υποβληθεί εμπροθέ- 
σμως, όπως αυτά προβλέπονται στη σχετική ανακοίνω¬ 
ση στον τύπο. Εκπρόθεσμες αιτήσεις δεν γίνονται δεκτές. 

2. Η Συντονιστική Επιτροπή, αφού παραλάβει από τη 
Γραμματεία τον πίνακα των υποψηφίων, ελέγχει τα δι- 
καιολογητικά που έχουν υποβληθεί και συντάσσει τον 
τελικό πίνακα υποψηφίων. Στη συνέχεια η Συντονιστι¬ 
κή Επιτροπή, η οποία διενεργεί τις διαδικασίες επιλογής 
των φοιτητών για το ΠΜΣ, ορίζει τους δύο εξεταστές της 
γραπτής εξέτασης και την επιτροπή που διενεργεί τις εξε¬ 
τάσεις ξένης γλώσσας. Επίσης συγκροτεί την επιτροπή 
προφορικής συνέντευξης, στην οποία συμμετέχουν κατά 
κανόνα όλα τα μέλη του Τομέα Φιλοσοφίας. 

3. Στον αξιολογικό πίνακα συμπεριλαμβάνονται, με 
σειρά επιτυχίας, όλοι οι υποψήφιοι (συμπεριλαμβανο¬ 
μένων όσων δεν ολοκλήρωσαν την διαδικασία). Στη συ¬ 
νέχεια, αφού ληφθεί υπόψη και ο αριθμός των θέσεων 
που έχουν προκηρυχθεί συντάσσονται οι τελικοί πίνακες 
επιτυχόντων. 

4. Σε περίπτωση που δύο υποψήφιοι συγκεντρώσουν 
συνολικά τον ίδιο βαθμό, προτεραιότητα έχει ο υποψή¬ 
φιος με το μεγαλύτερο βαθμό στο βασικό του πτυχίο. 

5. Η Συντονιστική Επιτροπή μπορεί με απόφασή του να 
θεωρήσει επιτυχόντες και όσους από τους υποψήφιους 
ισοβάθμησαν με τον τελευταίο επιτυχόντα. 

6. Υποψήφιος που θα συγκεντρώσει συνολικά λιγότε- 
ρες από 50 αξιολογικές μονάδες δεν μπορεί να θεωρηθεί 
ως επιτυχών και απορρίπτεται. 

7. Οι πίνακες των επιτυχόντων που καταρτίζει η Συντο¬ 
νιστική Επιτροπή διαβιβάζονται στη Συνέλευση Τμήμα¬ 
τος προς επικύρωση. Μετά την επικύρωσή τους από τη 
Συνέλευση Τμήματος, ανακοινώνονται στους πίνακες 
ανακοινώσεων τουΤμήματος και ειδοποιούνται οι επιτυ- 

χόντες να εγγράφουν στο ΠΜΣ σε συγκεκριμένο χρονικό 
διάστημα, που καθορίζεται από τη Συνέλευση Τμήματος 
σε συνεργασία και με τη Γραμματεία του Τμήματος. 

Υποψήφιος που δεν θα εγγράφει μέσα στο προκαθο¬ 
ρισμένο χρονικό διάστημα χάνει το δικαίωμα εγγραφής 
στο ΠΜΣ, εκτός και αν επικαλεσθεί λόγους ανώτερης 
βίας ή σοβαρής ασθένειας. Στην περίπτωση αυτή, η Συ¬ 
νέλευση Τμήματος κρίνει τους λόγους που επικαλείται ο 
υποψήφιος και αποφασίζει σχετικά. Οι πίνακες επιτυχό- 
ντων επικυρωμένοι από τη Συνέλευση Τμήματος ανακοι¬ 
νώνονται στους πίνακες ανακοινώσεων του Τμήματος. 

8. Ένσταση κατά των αποτελεσμάτων, μπορεί να γίνει 
μέσα σε 15 ημέρες από την ημερομηνία ανακοίνωσης 
των πινάκων επιτυχίας. Η ένσταση, η οποία πρέπει να 
είναι αιτιολογημένη και συγκεκριμένη, κρίνεται τελεσί¬ 
δικα από τη Συνέλευση Τμήματος. 

9. Πλέον του αριθμού των επιτυχόντων φοιτητών που 
προβλέπεται από την παράγραφο 3 αυτού του άρθρου, 
γίνονται δεκτοί στο ΠΜΣ, ως υπεράριθμοι 

(ί) πτυχιούχοι υπότροφοι του ΙΚΥ, εφόσον η υποτρο¬ 
φία τους είναι σχετική με το αντικείμενο του ΠΜΣ. Οι 
υπότροφοι αυτοί εγγράφονται υποχρεωτικά στο πρώτο 
εξάμηνο σπουδών. 

(ίί) αλλοδαποί πτυχιούχοι και Έλληνες της διασποράς, 
με την προϋπόθεση ότι πληρούν τις βασικές προϋπο¬ 
θέσεις της παραγράφου 2 του άρθρου 5 του παρόντος 
κανονισμού. 

Άρθρο 8 

Διάρκεια σπουδών στο ΠΜΣ 

1. Η διάρκεια σπουδών για τη λήψη του ΔΜΣ ορίζεται 
σύμφωνα με την απόφαση λειτουργίας του ΠΜΣ, σε τέσ¬ 
σερα (4) τουλάχιστον ακαδημαϊκά εξάμηνα. 

2. Η χρονική διάρκεια για την απόκτηση του ΔΜΣ δεν 
μπορεί να υπερβαίνει, για κάθε περίπτωση, το προβλε- 
πόμενο από το ΠΜΣ διάστημα (ανάλογα με το είδος της 
φοίτησης), προσαυξανόμενο κατά δύο (2) ακαδημαϊκά 
εξάμηνα. Σε περίπτωση υπέρβασης του ανώτατου αυτού 
χρονικού ορίου, ο μεταπτυχιακός φοιτητής διαγράφεται 
από το ΠΜΣ μετά από απόφαση της Συνέλευσης Τμή¬ 
ματος. 

Για ειδικούς και εξαιρετικούς λόγους, η Συνέλευση 
Τμήματος μπορεί να παρατείνει για ορισμένο χρονικό 
διάστημα την χρονική διάρκεια φοίτησης του μεταπτυ¬ 
χιακού φοιτητή μετά από αίτηση του ιδίου και πλήρως 
αιτιολογημένη εισήγηση του επιβλέποντος ή υπεύθυνου 
μέλους ΔΕΠ. Είναι δυνατή η μερική φοίτηση στο ΠΜΣ, με 
βάση την κείμενη νομοθεσία, κατόπιν σχετικής αίτησης 
του ενδιαφερομένου φοιτητή, η οποία εξετάζεται από 
την Συνέλευση Τμήματος. Σε αυτήν την περίπτωση ισχύει 
η διάρκεια φοίτησης που προβλέπει ο νόμος. 

Άρθρο 9 

Αναστολή φοίτησης μεταπτυχιακών φοιτητών 

1. Κάθε μεταπτυχιακός φοιτητής έχει δικαίωμα να 
ζητήσει, με αίτησή του, αναστολή της παρακολούθη¬ 
σης των μαθημάτων ή της εκπόνησης της διπλωματι¬ 
κής του εργασίας. Η άδεια χορηγείται με απόφαση της 
Συνέλευσης Τμήματος, για αποδεδειγμένα σοβαρούς 


λόγους, μόνο μια φορά και δεν μπορεί να είναι μεγαλύ¬ 
τερης διάρκειας των δύο ακαδημαϊκών εξαμήνων ούτε 
μικρότερης του ενός εξαμήνου. Αναστολή φοίτησης με¬ 
γαλύτερη των δύο ακαδημαϊκών εξαμήνων μπορεί να 
χορηγηθεί μόνο σε φοιτητές που υπηρετούν τη στρα¬ 
τιωτική τους θητεία ή σε περιπτώσεις παρατεταμένης 
ασθένειας, που πιστοποιείται από δημόσιο φορέα. Ο 
χρόνος αναστολής φοίτησης του μεταπτυχιακού φοι¬ 
τητή δεν υπολογίζεται σε περίπτωση υπέρβασης της 
χρονικής διάρκειας φοίτησης που προβλέπεται στο 
άρθρο 8 αυτού του κανονισμού. 

2. Φοιτητής που θα επαναλάβει τη φοίτησή του είναι 
υποχρεωμένος να παρακολουθήσει όλα τα μαθήματα, 
σεμινάρια, πρακτικές ασκήσεις κ.λπ., στα οποία δεν είχε 
αξιολογηθεί επιτυχώς πριν από τη αναστολή της φοίτη¬ 
σής του. Ο μεταπτυχιακός φοιτητής που παίρνει άδεια 
αναστολής φοίτησης, όταν επαναλάβει την φοίτησή του, 
εξακολουθεί να υπάγεται στο καθεστώς φοίτησης του 
χρόνου εγγραφής του ως μεταπτυχιακού φοιτητή. 

Άρθρο 10 

Διδασκαλία, φοίτηση, εξετάσεις, 

βαθμολογία για ΔΜΣ 

1. Τα μαθήματα/σεμινάρια για την απόκτηση του 
ΔΜΣ διακρίνονται σε υποχρεωτικά κατ' επιλογήν και 
σε μαθήματα/σεμινάρια ελεύθερης επιλογής. Τα υπο¬ 
χρεωτικά κατ'επιλογήν μαθήματα/σεμινάρια και τα μα- 
θήματα/σεμινάρια ελεύθερης επιλογής είναι αυτά που 
αναγράφονται στην απόφαση λειτουργίας του ΠΜΣ. 
Με απόφαση της Συνέλευσης Τμήματος είναι δυνατή 
η επικαιροποίηση/εξειδίκευση των μαθημάτων/σεμι- 
ναρίων στο ετήσιο πρόγραμμα σπουδών, καθώς και 
η προσθήκη νέων μαθημάτων ή η ανακατανομή τους 
μεταξύ των εξαμήνων, με βάση τις νεότερες εξελίξεις 
της επιστήμης. Οι ώρες της εβδομαδιαίας διδασκαλίας 
κάθε μαθήματος/σεμιναρίου είναι τρεις (3), ανεξάρτητα 
εάν το μάθημα/σεμινάριο είναι υποχρεωτικό επιλογής 
ή ελεύθερης επιλογής. Επιπλέον των ωρών αυτών, και 
προκειμένου να καλυφθούν οι ανάγκες των σεμιναρίων, 
πρακτικών ασκήσεων κ.τ.λ., μπορούν να προστεθούν και 
άλλες ώρες, ύστερα από αιτιολογημένη απόφαση της 
Συνέλευσης Τμήματος. 

2. Τα μαθήματα/σεμινάρια του ΠΜΣ αρχίζουν το χει¬ 
μερινό εξάμηνο κάθε ακαδημαϊκού έτους. 

3. Κάθε εξάμηνο περιλαμβάνει δεκατρείς (13) τουλάχι¬ 
στον εβδομάδες για διδασκαλία και δύο (2) εβδομάδες 
για εξετάσεις. 

4. Οι μεταπτυχιακοί φοιτητές είναι υποχρεωμένοι να 
παρακολουθούν ανελλιπώς όλες τις δραστηριότητες 
του ΠΜΣ. Πιο συγκεκριμένα, η παρακολούθηση των 
εκδηλώσεων, συνεδρίων και διαλέξεων που αφορούν 
στο ερευνητικό αντικείμενο του ΠΜΣ είναι υποχρεω¬ 
τική. Το ίδιο και η ενεργός συμμετοχή στις ερευνητικές 
δραστηριότητες, στα σεμινάρια, στις πρακτικές ασκήσεις 
κ.λπ. Φοιτητής που παρακολούθησε κάποιο μάθημα/ 
σεμινάριο λιγότερο από το 80% των προβλεπομένων 
ωρών διδασκαλίας ανά εξάμηνο θεωρείται αποτυχών 
στο μάθημα αυτό και υποχρεούται να το παρακολου¬ 
θήσει σε επόμενο εξάμηνο. 

5. Η εξέταση κάθε μαθήματος/σεμιναρίου μπορεί να 
γίνει προφορικά, γραπτά, με εκπόνηση εργασιών ή με 
άλλο τρόπο που θα καθορίσει ο διδάσκων, εκτός και αν 
έχει αποφασίσει διαφορετικά η Συνέλευση Τμήματος. Οι 
εξετάσειςτων μαθημάτων/σεμιναρίων πραγματοποιού¬ 
νται δύο φορές το χρόνο, στο τέλος κάθε εξαμήνου: από 
20 Ιανουάριου μέχρι 10 Φεβρουάριου για τα μαθήματα/ 
σεμινάρια του χειμερινού εξαμήνου, και από 1 μέχρι 20 
Ιουνίου για τα μαθήματα/σεμινάρια του εαρινού εξαμή¬ 
νου. Οι εργασίες κατατίθενται για το μεν χειμερινό εξά¬ 
μηνο, το αργότερο μέχρι το τέλος Φεβρουάριου, για το 
δε εαρινό εξάμηνο το αργότερο μέχρι 15 Σεπτεμβρίου. 
Ο διδάσκων υποχρεούται να καταθέσει την βαθμολογία 
εντός 15 ημερών από την λήξη της προθεσμίας κατάθε¬ 
σης της εργασίας. 

6. Σε περίπτωση αποτυχίας, ο μεταπτυχιακός φοιτητής 
επαναλαμβάνει το μάθημα/σεμινάριο εφόσον αυτό προ- 
σφέρεται σε επόμενο εξάμηνο, ή το αντικαθιστά με άλλο. 

7. Κάθε μεταπτυχιακός/ή φοιτητής/τρια, κατά τη διάρ¬ 
κεια του τέταρτου εξαμήνου σπουδών του, είναι υποχρε¬ 
ωμένος να εκπονήσει μεταπτυχιακή εργασία. Το θέμα της 
μεταπτυχιακής εργασίας επιλέγεται από τον/τη φοιτητή/ 
τρία σε συνεργασία με έναν διδάσκοντα του Π ΜΣ, που θα 
αναλάβει ως επιβλέπων. Ορίζεται επιτροπή παρακολού¬ 
θησης με απόφαση της Συνέλευσης Τμήματος, ύστερα 
από πρόταση του επιβλέποντος. Η επιτροπή αποτελείται 
από δύο (2) ακόμη μέλη εκτός του επιβλέποντα. Είναι δυ¬ 
νατόν η ανάθεση εκπόνησης της διπλωματικής εργασίας 
να γίνει κατά τη διάρκεια του τρίτου εξαμήνου σπουδών. 
Ο επιβλέπων και τα άλλα δύο (2) μέλη της επιτροπής είναι 
υπεύθυνοι για την παρακολούθηση του έργου του/της 
μεταπτυχιακού/ής φοιτητή/τριας. Παρακολουθούν την 
πορεία της εργασίας του, υποστηρίζουν την ερευνητική 
προσπάθειά του με την υπόδειξη συγκεκριμένων πηγών 
έρευνας, αξιολογούν την ποιότητα της διπλωματικής 
εργασίας και διατυπώνουν την τελική κρίση σχετικά με 
την επάρκειά της, μετά τη δημόσια υποστήριξή της από 
τον υποψήφιο. 

8. Η διπλωματική εργασία κατατίθεται στο τέλος του 
τέταρτου εξαμήνου στην τριμελή επιτροπή παρακολού¬ 
θησης που έχει οριστεί με απόφαση της ΣυνέλευσηςΤμή- 
ματος. Η επιτροπή αποφασίζει εάν η εργασία είναι έτοιμη 
για να υποστηριχθεί προφορικά. Η υποστήριξη της δι¬ 
πλωματικής εργασίας γίνεται ενώπιον ακροατηρίου σε 
ημερομηνία και ώρα που ορίζεται από τον επιβλέποντα 
σε συνεργασία με τα άλλα δύο μέλη της επιτροπής παρα¬ 
κολούθησης. Μετά το πέραςτης δημόσιας υποστήριξης 
της μεταπτυχιακής εργασίας από τον μεταπτυχιακό φοι¬ 
τητή, η επιτροπή την αξιολογεί και την βαθμολογεί με την 
κλίμακα 0-10. Αν η μεταπτυχιακή εργασία θεωρηθεί από 
την επιτροπή ως μη ικανοποιητική και βαθμολογηθεί 
κάτω της βάσης 5, τότε η επιτροπή μπορεί να ζητήσει 
από τον μεταπτυχιακό φοιτητή την βελτίωσή της, την 
τροποποίηση ορισμένων τμημάτων ή την ριζική αναμόρ¬ 
φωσή της. Στην τελευταία αυτή περίπτωση, η επιτροπή 
ορίζει συγκεκριμένο χρονικό πλαίσιο μέσα στο οποίο 
πρέπει να έχει επανυποβληθεί η μεταπτυχιακή εργασία, 
τροποποιημένη σύμφωνα με τις υποδείξεις της επιτρο¬ 
πής, ώστε να λάβει τον τελικό βαθμό. 


9. Στο μεταπτυχιακό φοιτητή που ολοκλήρωσε με 
επιτυχία τις εκπαιδευτικές υποχρεώσεις του στο Πρό¬ 
γραμμα Μεταπτυχιακών Σπουδών (ΠΜΣ) απονέμεται 
Δίπλωμα Μεταπτυχιακών Σπουδών (ΔΜΣ), εάν συντρέ¬ 
χουν οι παρακάτω προϋποθέσεις: 

(α) παρακολούθησε επιτυχώςτα τέσσερα (4) υποχρε¬ 
ωτικά κατ' επιλογήν μαθήματα/σεμινάρια, 

(β) παρακολούθησε επιτυχώς δύο (2) μαθήματα ελεύ¬ 
θερης επιλογής και, 

(γ) έλαβε προβιβάσιμο βαθμό από τους εξεταστές του 
στη διπλωματική εργασία. 

10. Ο βαθμός του ΔΜΣ προκύπτει από το άθροισμα 
των βαθμών των έξι (6) μαθημάτων και του βαθμού της 
μεταπτυχιακής εργασίας πολλαπλασιαζόμενου επί δύο 
(2). Σε περίπτωση επιτυχούς παρακολούθησης πλέον 
των έξι (6) μεταπτυχιακών μαθημάτων, για τον υπολο¬ 
γισμό της τελικής βαθμολογίας του, λαμβάνεται υπόψη 
ο βαθμός των έξι (6) μαθημάτων, στα οποία ο φοιτητής 
έλαβε την μεγαλύτερη βαθμολογία. 

11. Στην περίπτωση μερικής φοίτησης, στο πρώτο έτος 
σπουδών αντιστοιχούν τρία υποχρεωτικά επιλογής ή/και 
ελεύθερης επιλογής μαθήματα/σεμινάρια, στο δεύτερο 
έτος σπουδών αντιστοιχούν τρία υποχρεωτικά επιλογής 
ή/και ελεύθερης επιλογής μαθήματα/σεμινάρια, ενώ στο 
τρίτο έτος σπουδών εκπονείται η διπλωματική εργασία. 

Άρθρο 11 

Διδακτικό προσωπικό 

1. Τη διδασκαλία των μαθημάτων και σεμιναρίων του 
ΠΜΣ, καθώς και ενδεχόμενων πρακτικών ασκήσεων, 
μπορούν να αναλάβουν: 

(ί) Καθηγητές του Τομέα ΦιλοσοφίαςτουΤμήματοςΦι- 
λοσοφικών και Κοινωνικών Σπουδών του Πανεπιστημίου 
Κρήτης ή καθηγητές άλλων Τμημάτων του Πανεπιστημί¬ 
ου Κρήτης ή άλλου ΑΕΙ της ημεδαπής ή της αλλοδαπής, 
ομότιμοι καθηγητές, επισκέπτες καθηγητές και ειδικοί 
επιστήμονες με διετή τουλάχιστον αυτοδύναμη διδα¬ 
σκαλία σε ΑΕΙ. 

(ϋ) Ερευνητές Α', Β' ή Γ' βαθμίδας αναγνωρισμένων 
ερευνητικών ιδρυμάτων της ημεδαπής ή της αλλοδαπής, 
που είναι κάτοχοι Διδακτορικού Διπλώματος σχετικού 
με το γνωστικό αντικείμενο το οποίο θα κληθούν να δι¬ 
δάξουν και έχουν επαρκή επιστημονική, ερευνητική και 
συγγραφική δραστηριότητα γύρω από το αντικείμενο 
αυτό. 

(ίϋ) Περιορισμένος αριθμός σεμιναρίων ή διαλέξεων 
μπορεί να ανατεθεί, στο πλαίσιο ενός μαθήματος, σε 
επιστήμονες αναγνωρισμένου κύρους, καθώς και σε 
στελέχη του δημόσιου ή του ιδιωτικού τομέα, εφόσον 
διαθέτουν εξειδικευμένες γνώσεις και σχετική εμπειρία 
γύρω από το γνωστικό αντικείμενο του ΠΜΣ, υπό την 
εποπτεία και την ευθύνη του καθηγητή στον οποίο έχει 
ανατεθεί η διδασκαλία του μαθήματος. 

(ίν) Στις περιπτώσεις μαθημάτων που περιλαμβάνουν 
πρακτικές ασκήσεις, η εκτέλεση μέρους του προγράμμα¬ 
τος μπορεί να ανατεθεί σε διδάκτορες της συγκεκριμέ¬ 
νης ειδικότητας υπό την εποπτεία και με την ευθύνη του 
καθηγητή που έχει αναλάβει τη διδασκαλία του συγκε¬ 
κριμένου γνωστικού αντικειμένου. Στην περίπτωση αυτή 




22444 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2079/07.06.2018 


πρέπει να υπάρχει απόφαση της ΣυνέλευσηςΤμήματος. 

2. Η ανάθεση διδασκαλίας μαθήματος ή μέρους μαθή¬ 
ματος, όπως αναφέρεται στην παράγραφο 1 αυτού του 
άρθρου, γίνεται με απόφαση της ΣυνέλευσηςΤμήματος. 

Άρθρο 12 

Μεταβατική Ρύθμιση 

Για τους/τις μεταπτυχιακούς/ές φοιτητές/τριες που 
είχαν εγγράφει μέχρι και το ακαδημαϊκό έτος 2017- 
2018 συνεχίζουν να ισχύουν οι προβλέψεις του Εσωτε¬ 
ρικού Κανονισμού του ΠΜΣ «Φιλοσοφία: Γνώση, αξίες 
και κοινωνία» (υπουργική απόφαση υπ' αριθμ. 194668/ 


Ζ1 (ΦΕΚ 3327/Β711-12-2014)). Αρμόδιο όργανο για τη 
λήψη των αποφάσεων και τη ρύθμιση των θεμάτων που 
αφορούν τις σπουδές και την απόκτηση του ΔΜΣ από 
αυτούς τους/τις φοιτητές/τριες είναι η Συνέλευση του 
Τμήματος ΦΚΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 23 Μαΐου 2018 

Ο Πρύτανης 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























